Terkilan Tak Sempat Balas Jasa Arwah Ayah Yang Sanggup Menduda Untuk Membesarkan Anak-anak. Video Sebagai Pengubat Rindu

Kasih sayang yang diterima daripada ibubapa teramat bernilai dan tiada tolok bandingan bagi seorang anak.  Tanpa mereka ini, kita tidak mungkin ada di dunia. Sejak dilahirkan sehinggalah kita dewasa, banyak pengorbanan yang telah mereka lakukan.

Kehilangan mereka pasti dirasai kerana tak mungkin kita akan dapat kasih sayang yang sama seperti yang ibubapa berikan.  Jasa mereka sungguh tidak ternilai dan tak mungkin dapat dibayar dengan wang ringgit.

Tapi bagi seorang anak, pasti kita berusaha untuk membalas jasa mereka terutamanya apabila sudah bekerja namun sebaliknya jika hajat tidak kesampaian, perasaan hampa dan terkilan yang tidak berpenghujung akan dirasai seumur hidup.

Begitulah yang cuba terjadi pada Sri Hajarul Kharyani Hamidan, gadis berusia 25 tahun yang sejak kecil dijaga oleh bapanya, Hamidan Kermin selepas ibu bapabya bercerai namun tidak kesampaian kerana arwah meninggal dunia akibat menghidapi kanser pada Januari 2019.

Bagi mengubat rasa rindu, baru-baru ini Sri berkongsi satu video lama memaparkan momen istimewa dia bersama arwah ketika hayatnya.

Terang Sri, video lama tersebut disunting dan dimuat naik ke media sosial disebabkan bimbang jikalau rakaman itu hilang daripada telefon miliknya.

Sudah lama saya edit video tu. Tapi tiba-tiba rasa nak post sebab takut rakaman yang jelas kedengaran suara ayah tu hilang dalam simpanan.

“Rakaman tu diambil masa raya 2019 di mana tahun terakhir Sri dan adik beraya dengan dia. Kalau tengok dalam video tu pun nampak ayah ni penyayang sangat.

“Cumanya apabila tengok balik video tu rasa terkesan sebab Sri dah berjanji dengan arwah nak ‘ganti’ balik dengan sediakan semuanya untuk dia. Tapi tak sempat sebab ayah pergi sebelum Sri habis belajar.”

Menurut Sri yang merupakan anak keenam daripada tujuh beradik, ibu dan bapanya berpisah sejak 12 tahun lalu. Setelah penceraian terjadi, Sri dan adik bongsunya dibesarkan oleh bapa mereka sendirian kerana memilih untuk tidak berkahwin lagi.

Jelas wanita yang mengusahakan perniagaan dalam talian itu lagi, bapanya disifatkan sebagai lelaki yang sangat penyayang dan cuba memberikan yang terbaik untuk anak-anak.

“Ayah tak pernah terfikir pun nak kahwin lain. Sri sangat kagum dekat arwah sebab sejujurnya tak semua lelaki boleh besarkan anak-anak kecil sendiri dan uruskan rumah bertahun-tahun

“Dia seorang yang penyayang dan tak pernah pukul anak-anaknya. Walaupun saya sudah besar, dia masih peluk dan cium depan orang ramai. Dia selalu cakap yang dia sayangkan anak-anak.

“Masa saya berterima kasih dekat dia dalam video tu, ayah ada cakap ‘asalkan Yani happy’ (panggilan ayah kepada Sri),” ujarnya.

Ujar Sri yang sudah menamatkan pengajian peringkat ijazah dalam bidang keusahawanan, dia berasa cukup terkesan dengan pemergiaan bapanya yang sentiasa memberikan dorongan kepadanya untuk berjaya.

Tambahnya, dia cukup rapat dan manja dengan bapanya yang selalu menjadi pemangkin semangat setiap kali dia rasa mahu berputus asa.

Saya anak perempuan bongsu dan boleh dikatakan saya memang manja dengan ibu dan ayah.

“Saya terlalu rapat dengan arwah ayah. Saya anak perempuan bongsu dan boleh dikatakan saya memang manja dengan ibu dan ayah

Apabila ayah dah tak ada ni sejak hampir tiga tahun lalu, rutin kehidupan sudah berubah. Saya akan melawat kubur dia setiap minggu untuk lepaskan rindu.

“Saya berada dalam fasa in denial lepas ayah tak ada. Bukan sebab tak terima takdir atau reda tapi terkejut kerana terlalu cepat.

Sri mengusahakan perniagaannya sendiri selepas tamat pengajian dalam bidang keusahawanan.

“Kalau ayah ada sekarang, saya akan balas jasa dia dengan tunaikan keinginan dia pergi jalan-jalan setiap bulan. Tapi niat paling utama pastinya nak bawa mereka tunaikan haji.

Tapi lepas ayah tak ada, saya cuma bole upah badal haji saja atas nama dia.

Video yang dikongsikan di Tiktok miliknya mengundang rasa sebak dari netizen dan ramai yang memberikan kata-kata semangat untuknya.

Mesti Baca :


Tambahkan Amal! Ustazah Asma’ Harun kongsi 8 Waktu Terbaik Untuk Bersedekah

Sedekah itu skopnya luas! Bukan sahaja boleh dibuat melalui wang ringgit, tetapi ia boleh dibuat dalam pelbagai bentuk dan cara. Antaranya melalui zikir, mengajak kepada kebaikan dan mencegah kemungkaran juga termasuk dalam bentuk-bentuk sedekah.

Jom semak 8 waktu yang afdhal atau terbaik untuk bersedekah sebagaimana perkongsian ilmu dari Ustazah Asma’ Harun. Jom sama-sama amalkan!

REBUTLAH UNTUK BERSEDEKAH PADA 8 WAKTU YANG AFDHAL INI, SEMOGA PAHALA DIGANDAKAN

Alhamdulillah rasa sangat bersyukur kerana orang Malaysia dikenali dengan identitinya yang sopan santun, peramah dan pemurah. Kagum melihat ada yang suka menolong peniaga tepi jalan, orang susah yang memerlukan, ahli keluarga yang kesusahan dan banyak lagi, subhanAllah.

Sungguh beruntung orang yang suka bersedekah, kerana ia merupakan amalan yang boleh menyelamatkan kita daripada api neraka.

Daripada Mu’az bin Jabal r.a., beliau bertanya kepada Rasulullah SAW tentang amalan yang boleh memasukkannya ke dalam syurga dan menjauhkannya dari neraka.

Lalu Rasulullah SAW bersabda:

لَقَدْ سَأَلْتَنِي عَنْ عَظِيمٍ، وَإِنَّهُ لَيَسِيرٌ عَلَى مَنْ يَسَّرَهُ اللَّهُ عَلَيْهِ، تَعْبُدُ اللَّهَ وَلاَ تُشْرِكْ بِهِ شَيْئًا، وَتُقِيمُ الصَّلاَةَ، وَتُؤْتِي الزَّكَاةَ، وَتَصُومُ رَمَضَانَ، وَتَحُجُّ البَيْتَ ثُمَّ قَالَ: أَلاَ أَدُلُّكَ عَلَى أَبْوَابِ الخَيْرِ: الصَّوْمُ جُنَّةٌ، وَالصَّدَقَةُ تُطْفِئُ الخَطِيئَةَ كَمَا يُطْفِئُ الْمَاءُ النَّارَ

Maksudnya: “Demi Allah! Sesungguhnya kamu telah bertanya padaku tentang sesuatu yang besar. Sesungguhnya ia memang mudah bagi sesiapa yang dimudahkan oleh Allah kepadanya. Kamu menyembah Allah tanpa menyekutukan sesuatu dengan-Nya, mendirikan sembahyang, mengeluarkan zakat, berpuasa di bulan Ramadhan dan menunaikan haji di Baitullah.

Kemudian Baginda bersabda lagi:

“Tidakkah kamu mahu aku tunjukkan pintu-pintu kebaikan? Puasa itu perisai. Sedekah memadam dosa sepertimana air memadam api.” (HR Tirmizi, hadis )

Maka saya ingin kongsikan 8 waktu terbaik untuk kita sedekah, mudah-mudahan pahala yang kita perolehi berlipat kali ganda dan memadamkan dosa-dosa kita, insyaAllah.

8 WAKTU TERBAIK UNTUK BERSEDEKAH

1. PADA WAKTU PAGI

Daripada Abu Hurairah r.a., Rasulullah Saw bersabda:

مَا مِنْ يَوْمٍ يُصْبِحُ الْعِبَادُ فِيهِ إِلَّا مَلَكَانِ يَنْزِلَانِ فَيَقُولُ أَحَدُهُمَا: اللَّهُمَّ أَعْطِ مُنْفِقًا خَلَفًا وَيَقُولُ الْآخَرُ: اللَّهُمَّ أَعْطِ مُمْسِكًا تَلَفًا

Maksudnya: “Tiada satu pagi (hari) pun yang dilalui seorang hamba melainkan akan ada dua malaikat turun dan berdoa, Ya ALLAH! Berikan kepada pemberi sedekah ganti (sedekahnya), manakala malaikat satu lagi berdoa, Ya ALLAH! Berikan kepada orang yang menahan sedekah dan kedekut kemusnahan.” (HR Bukhari & Muslim, hadis sahih)

2. SAAT SIHAT

Daripada Abu Hurairah r.a., beliau berkata:

جَاءَ رَجُلٌ إِلَى النَّبِيِّ صَلَّى اللَّهُ عَلَيْهِ وَسَلَّمَ فَقَالَ يَا رَسُولَ اللَّهِ أَيُّ الصَّدَقَةِ أَعْظَمُ أَجْرًا قَالَ أَنْ تَصَدَّقَ وَأَنْتَ صَحِيحٌ شَحِيحٌ تَخْشَى الْفَقْرَ وَتَأْمُلُ الْغِنَى وَلَا تُمْهِلُ حَتَّى إِذَا بَلَغَتْ الْحُلْقُومَ قُلْتَ لِفُلَانٍ كَذَا وَلِفُلَانٍ كَذَا وَقَدْ كَانَ لِفُلَان

Maksudnya: “Seorang lelaki menemui Rasulullah SAW lalu bertanya: “Ya Rasulullah, sedekah apakah yang paling besar pahalanya?”

Rasulullah SAW menjawab:

“Sedekah yang engkau berikan semasa engkau dalam keadaan sihat, semasa kamu berasa ragu kerana khuatir menjadi miskin dan mengharapkan kekayaan. Jangan kamu menunda-nunda sedekah sehingga nyawamu sampai di kerongkong. Pada waktu ini, baru engkau mengatakan harta saya nanti sekian untuk waris itu, sekian untuk waris ini, padahal tanpa engkau katakan begitu pun hartamu pasti akan menjadi milik warismu.” (HR Bukhari, hadis sahih)

3. SAAT INGIN DIMURAHKAN REZEKI

Firman Allah SWT:

مَّثَلُ الَّذِينَ يُنفِقُونَ أَمْوَالَهُمْ فِي سَبِيلِ اللَّـهِ كَمَثَلِ حَبَّةٍ أَنبَتَتْ سَبْعَ سَنَابِلَ فِي كُلِّ سُنبُلَةٍ مِّائَةُ حَبَّةٍ ۗ وَاللَّـهُ يُضَاعِفُ لِمَن يَشَاءُ ۗ وَاللَّـهُ وَاسِعٌ عَلِيمٌ ﴿٢٦١﴾ الَّذِينَ يُنفِقُونَ أَمْوَالَهُمْ فِي سَبِيلِ اللَّـهِ ثُمَّ لَا يُتْبِعُونَ مَا أَنفَقُوا مَنًّا وَلَا أَذًى ۙ لَّهُمْ أَجْرُهُمْ عِندَ رَبِّهِمْ وَلَا خَوْفٌ عَلَيْهِمْ وَلَا هُمْ يَحْزَنُونَ

Maksudnya: “Bandingan (derma) orang-orang yang membelanjakan hartanya pada jalan Allah, ialah sama seperti sebiji benih yang tumbuh menerbitkan tujuh tangkai tiap-tiap tangkai itu pula mengandungi seratus biji. Dan (ingatlah), Allah akan melipatgandakan pahala bagi sesiapa yang dikehendaki-Nya, dan Allah Maha Luas (rahmat) kurnia-Nya, lagi meliputi ilmu pengetahuan-Nya (261). Orang-orang yang membelanjakan hartanya pada jalan (agama) Allah, kemudian mereka tidak mengiringi apa yang mereka belanjakan itu dengan perkataan membangkit-bangkit (pemberiannya), dan tidak pula menyinggung atau menyakiti (pihak yang diberi), mereka beroleh pahala di sisi Tuhan mereka, dan tidak ada kebimbangan (dari berlakunya kejadian yang tidak baik) terhadap mereka, dan mereka pula tidak akan berdukacita (262).” (Surah al-Baqarah: 261-262)

4. SAAT RISAU MISKIN

Rasulullah SAW menjawab:

5. SAAT MASIH HIDUP DI DUNIA AGAR TIDAK MENYESAL KELAK

وَأَنفِقُوا۟ مِن مَّا رَزَقْنَـٰكُم مِّن قَبْلِ أَن يَأْتِىَ أَحَدَكُمُ ٱلْمَوْتُ فَيَقُولَ رَبِّ لَوْلَآ أَخَّرْتَنِىٓ إِلَىٰٓ أَجَلٍۢ قَرِيبٍۢ فَأَصَّدَّقَ وَأَكُن مِّنَ ٱلصَّـٰلِحِينَ

Maksudnya: “Dan belanjakanlah (dermakanlah) sebahagian dari rezeki yang Kami berikan kepada kamu sebelum seseorang dari kamu sampai ajal maut kepadanya, (kalau tidak) maka ia (pada saat itu) akan merayu dengan katanya: “Wahai Tuhanku! Alangkah baiknya kalau Engkau lambatkan kematianku ke suatu masa yang sedikit sahaja lagi, supaya aku dapat bersedekah dan dapat pula aku menjadi dari orang-orang yang soleh.” (Surah al-Munafiqun: 10)

6. PADA BULAN ZULHIJJAH IAITU 10 HARI TERAWAL BULAN TERSEBUT

Daripada Ibnu Abbas r.a., Nabi Muhammad SAW bersabda:

مَا مِنْ أَيَّامٍ الْعَمَلُ الصَّالِحُ فِيهَا أَحَبُّ إِلَى اللهِ مِنْ هَذِهِ الأَيَّامِ يَعْنِي أَيَّامَ الْعَشْرِ، قَالُوا: يَا رَسُولَ اللهِ، وَلاَ الْجِهَادُ فِي سَبِيلِ اللهِ؟ قَالَ: وَلاَ الْجِهَادُ فِي سَبِيلِ اللهِ، إِلاَّ رَجُلٌ خَرَجَ بِنَفْسِهِ وَمَالِهِ، فَلَمْ يَرْجِعْ مِنْ ذَلِكَ بِشَيْءٍ

Maksudnya: “Tiada hari-hari yang amalan soleh paling disukai oleh Allah untuk dilakukan melainkan hari-hari ini iaitu Baginda memasukkan 10 hari terawal Zulhijjah. Para sahabat bertanya, “Wahai Rasulullah, walaupun jihad di jalan Allah tidak dapat menandinginya?”

Baginda bersabda:

“Walaupun jihad di jalan Allah tidak dapat menandinginya, melainkan seorang lelaki yang keluar berjihad bersama hartanya, kemudian dia langsung tidak kembali.” (HR al-Bukhari, hadis sahih)

7. PADA BULAN RAMADHAN

a) Daripada Anas bin Malik r.a., beliau berkata:

سُئِلَ النَّبِيُّ صَلَّى اللَّهُ عَلَيْهِ وَسَلَّمَ أَيُّ الصَّوْمِ أَفْضَلُ بَعْدَ رَمَضَانَ فَقَالَ شَعْبَانُ لِتَعْظِيمِ رَمَضَانَ قِيلَ فَأَيُّ الصَّدَقَةِ أَفْضَلُ قَالَ صَدَقَةٌ فِي رَمَضَانَ

Maksudnya: “Nabi SAW ditanya tentang puasa yang paling utama setelah Ramadan, beliau menjawab, “Bulan Sya’ban untuk memuliakan Ramadan, ” Beliau ditanya lagi, lalu sedekah apa yang paling utama? Beliau menjawab, “Sedekah di bulan Ramadan.” (HR Tirmizi, hadis dhaif)

b) Daripada Abdullah bin Abbas r.a., beliau berkata:

كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ أَجْوَدَ النَّاسِ وَكَانَ أَجْوَدَ مَا يَكُونُ فِي رَمَضَانَ حِينَ يَلْقَاهُ جِبْرِيلُ وَكَانَ جِبْرِيلُ يَلْقَاهُ فِي كُلِّ لَيْلَةٍ مِنْ شَهْرِ رَمَضَانَ فَيُدَارِسُهُ الْقُرْآنَ قَالَ كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ حِينَ يَلْقَاهُ جِبْرِيلُ عَلَيْهِ السَّلَام أَجْوَدَ بِالْخَيْرِ مِنْ الرِّيحِ الْمُرْسَلَةِ

Maksudnya: “Rasulullah SAW adalah manusia yang paling dermawan dan Baginda akan terlihat lebih dermawan pada bulan Ramadan; ketika Jibril menemuinya. Jibril menemuinya setiap malam pada bulan Ramadan dan mengajarkan Al-Quran.” Ibnu Abbas berkata, “Rasulullah SAW ketika ditemui Jibril a.s., lebih dermawan dalam hal kebaikan daripada angin yang berembus.” (HR an-Nasa’i, hadis sahih)

8. PADA HARI JUMAAT

Ibnu Qayyim Al-Jawziyah menyatakan:

Maksudnya: “Bersedekah pada hari Jumaat ini lebih mulia berbanding hari-hari lain. Besarnya nilai gandaan ganjaran bersedekah pada hari Jumaat berbanding hari lain adalah seperti besarnya pahala amalan bulan Ramadan berbanding bulan-bulan lain.” (Kitab Zad Al-Ma’ad)

SubhanAllah, Allahu Akbar.

Setiap daripada kita dikurniakan bentuk nikmat dan rezeki yang berbeza-beza daripada Allah SWT. Maka, jalan untuk memanfaatkan rezeki itu juga berlainan. Sedekah bukan hanya melalui wang ringgit sahaja, tetapi berzikir, mengajak kepada kebaikan dan mencegah kemungkaran juga merupakan bentuk-bentuk sedekah.

Rasulullah SAW bersabda:

كُلِّ مُسْلِمٍ صَدَقَةٌ قَالُوا فَإِنْ لَمْ يَجِدْ قَالَ فَيَعْمَلُ بِيَدَيْهِ فَيَنْفَعُ نَفْسَهُ وَيَتَصَدَّقُ قَالُوا فَإِنْ لَمْ يَسْتَطِعْ أَوْ لَمْ يَفْعَلْ قَالَ فَيُعِينُ ذَا الْحَاجَةِ الْمَلْهُوفَ قَالُوا فَإِنْ لَمْ يَفْعَلْ قَالَ فَيَأْمُرُ بِالْخَيْرِ أَوْ قَالَ بِالْمَعْرُوفِ قَالَ فَإِنْ لَمْ يَفْعَلْ قَالَ فَيُمْسِكُ عَنْ الشَّرِّ فَإِنَّهُ لَهُ صَدَقَةٌ

Maksudnya: “Wajib bagi setiap muslim untuk bersedekah.” Para sahabat bertanya, “Bagaimana jika tidak mampu?”

Baginda bersabda:

“Berusaha dengan tangannya, sehingga dia boleh memberi manfaat untuk dirinya dan bersedekah.” Mereka bertanya, “Bagaimana jika dia tidak mampu?”

Baginda bersabda:

“Tolong orang yang sangat memerlukan bantuan.” Mereka bertanya, “Bagaimana jika dia tidak mampu?”

Baginda bersabda:

“Menyuruh untuk melakukan kebaikan atau menyuruh melakukan yang ma’ruf.” Sahabat bertanya, “Bagaimana jika dia tidak mampu?” Baginda bersabda: “Menahan diri dari kejahatan, kerana itu adalah sedekah baginya.” (HR Bukhari, hadis sahih)

Allahu Akbar, betapa besar dan pentingnya ibadah sedekah sehingga Rasulullah SAW tidak memberi kelonggaran kepada para sahabat yang tidak mampu melakukannya, sebaliknya Baginda terus melorongkan mereka kepada laluan-laluan yang membolehkan mereka mendapat pahala sedekah.

Semoga sedekah ini menjadi budaya yang terus subur dalam kalangan kita lalu menjadi asbab kita dimasukkan ke dalam Syurga Firdaus melalui pintu sedekah, Allahumma amiin.

Asma’ binti Harun & Tim Penyelidika


“Dia Melengkapi Kekurangan & Sempurnakan Saya.” Dari Rakan Kongsi Kini Haqiem Rusli Sah Suami Anis Sofea!

Menjalinkan hubungan sejak dua tahun lagi, pasangan sama cantik sama padan, Haqiem Rusli sah bergelar suami kepada ahli perniagaan, Wan Anis Sofea Wan Zamzuri dengan dua kali lafaz.

Pasangan ini disatukan di Masjid Raja Haji Fi Sabilillah yang lebih dikenali sebagai Masjid Cyberjaya petang tadi.Pasangan ini dinikahkan Ketua Pegawai Agama Daerah Sepang, Zamzuri Ruslan sambil disaksikan bapa pengantin wanita, Wan Zamzuri Wan Muhammad.

Dalam majlis serba ringkas dan mematuhi prosedur operasi standard (SOP) itu dihadiri 20 orang tetamu di kalangan keluarga terdekat mempelai, Haqiem atau nama sebenarnya,

Ridzuan Haqiem Rusli, 23, menyerahkan mas kahwin berjumlah RM300 selain wang hantaran, RM100,000.

Bintang Paling Popular, ABPBH 33, kacak mengenakan persalinan berwarna kelabu rekaan Razman Razmi menyerahkan lima dulang hantaran berbalas jumlah sama oleh pihak pengantin perempuan.

“Saat yang saya tunggu selama ini untuk menghalalkan hubungan kami akhirnya terpateri.

“Selepas mengumumkan berita nak menamatkan zaman bujang beberapa bulan lalu, saya bersyukur kerana keinginan itu tidak hanya direstui keluarga, namun penyokong saya termasuk kelab peminat Qiemilio.

“Biarpun akur, detik bersejarah ini berlangsung di era pandemik COVID-19 yang segala gala serbi terbatas… saya harap fasa baru ini akan dirahmati. Saya berjanji akan menjalankan tanggungjawab ini sebaik mungkin,” katanya usai majlis nikah selesai.

Bercerita mengenai detik perkenalan mereka, semuanya bermula selepas isterinya ketika itu mencari duta untuk mempromosikan perniagaan restoran miliknya di Setapak.“Kalau nak tahu restoran Santhai Village yang saya usahakan selama ini bersama dengan dialah (isteri). Awalnya dia memang nak tawarkan saya sebagai duta restoran makanan steamboat itu.

“Tapi saya fikir kenapa tidak menjadi rakan kongsi juga. Sambil mempromosikannya, ada juga bahagian saya. Akhirnya persetujuan dicapai, kami jadi rakan kongsi. Sekarang sudah kongsi kehidupan bersama pula.

“Jadi dipendekkan cerita, kerap berjumpa dan tanpa diduga juga hati mula terpaut sayang,” katanya.

Kata Haqiem yang turut melancarkan single baru Hitam Saksi Putih hari ini buat suri hatinya, dia melihat gadis berusia 19 tahun namun bercita cita besar dari Kelantan itu sebagai pelengkap diri dan hati.

“Secara ringkas, dia melengkapi saya. Dia menyempurnakan kekurangan diri.

“Saya abadikan kisah kami dalam single baharu itu. Hitam itu jadi simbolik kejahatan dan kehadirannya saya rumuskan sebagai warna putih yang banyak menyebar sisi positif dalam diri saya,” katanya yang mula dikenali menerusi lagu Tergantung Sepi.

Mengenai perancangan memiliki cahaya mata, baik Haqiem dan isterinya tidak menolak rezeki jika dikurniakan cepat.

“Soal anak, rezeki yang saya dan isteri menerima dengan lapang dada. Cuma seboleh bolehnya kami nak ‘enjoy’ dulu momen berdua.

“Tapi kalau datang juga anak secara ‘mengejut’, saya okey saja,” selorohnya.

Penyanyi kelahiran Hulu Langat itu memilih destinasi dalam negara saat ditanya lokasi berbulan madu.

“Ikutkan saya nak bawa isteri berbulan madu ke luar negara. Tambah pula pintu sempadan negara luar sudah banyak dibuka. Cuma saya terikat dengan komitmen menjadi juri Suara Viral 2.0 setiap Sabtu dan Ahad.

“Jadi memang tak boleh nak pergi jauh. Untuk sementara waktu, kami nak ke Sabah,” kata artis naungan FMC Music itu.Terdahulu, penyanyi lagu Tergantung Sepi dan Mimpi ini membuat kejutan dengan mengumumkan tarikh mendirikan rumah tangga ketika berucap selepas kemenangannya pada malam kemuncak ABPBH 34.

Pasangan berkenaan turut akan diraikan malam ini dalam majlis resepsi bertemakan Seputih Salju di sebuah lokasi di pinggir ibu kota dipanggil Sky Glass dengan mengenakan persalinan rekaan Rizman Ruzaini.

Primadona Events dan Ben Signatures Event menjadi perancang majlis dalam masa tiga bulan secara privasi.

Sumber: Berita Harian Online


“Bersiap Cantik, Siap Pose Lagi Depan Ayah Ibu..” – Tokti Nak Menangis Hantar Aafiyah Hari Pertama Ke Sekolah!

Ibu ni hatinya bersifat lembut. Apa sahaja yang berkaitan dengan anak-anak pasti akan rasa emotional. Lebih-lebih lagi bila anak dah melangkah ke sekolah, pastinya ibu menjadi orang pertama yang tidak senang duduk dek kerana memikirkan macam-macam perkara di sekolah.

Itulah yang dirasai kini oleh penyanyi no 1 negara, siapa lagi kalau bukan Dato’ Sri Siti Nurhaliza apabila hari ini merupakan hari pertama Aafiyah dimasukkan ke preschool. Perkara ini dikongsikan sendiri oleh beliau di laman Instagram miliknya yang menceritakan keterujaan dan semangat anak sulungnya itu masuk ke sekolah.

” Alhamdullillah, Harini first day Aafiyah masuk preschool .. Malam semalam Aafiyah tidur awal , bangun tadi ayah kejutkan dia , kata nak masuk sekolah dia tak cranky pun..
Bersiap cantik dan siap pose lagi depan ayah & ibu dengan baju sekolah🤣.Semangat betul dia nak ke sekolah..subhanallah, sampai sekolah depan pintu kelas ,dia terus masuk tak tengok belakang dah .. Ayah ibu yang panggil minta salam😉.. ibu nak nanges.. tapi tahannnn jek..” kongsinya.

Dalam perkongsian yang sama, beliau yang lebih mesra dengan panggilan Tokti sempat mendoakan yang terbaik buat anaknya supaya diterangkan hati, diberi kelancaran menuntut ilmu dan berikan manfaat kepada orang lain.

” Semoga Allah swt pelihara anak ibu dan Aafiyah menjadi hamba Allah yang terang hati, diberikan kelancaran dapat menuntut ilmu agama , dunia akhirat dan hamba yang memberi manafaat kepada insan lain .. aamin ya rabb..” tulisnya.

Meninjau di ruangan komen, ada yang memuji Aafiyah tidak cranky di hari pertama sekolah. Malah, ada juga yang mendoakan yang terbaik untuk si kecil pipi merah ibu itu.


Bila Asyik Membebel, Ini Antara 5 Tanda Isteri Penat Berfikir. Kena Alert Hal Ini.

Apabila kehidupan rumahtangga menjadi suatu tekanan hidup, ia menjadi tekanan emosi kepada empuya diri.

Begitu juga wanita yang bergelar isteri tidak dapat lari menghadapi beban itu. Dengan rutin hidup yang sibuk antaranya menguruskan rumahtangga pastikan kemas, memasak, bekerjaya membantu menambah pendapatan keluarga, anak-anak dan makan pakai suami. Semua dilakukannya oleh kaun wanita.

Jika punya suami yang suka menolong tidak mengapa, bagaimana jika punya suami yang tidak memahami.

Ia tentu akan memberi kesan kepada wanita itu jika dibiarkan. Malah hingga kronik mengakibatkan wanita itu menghadapi tekanan mental.

Mungkin wanita menganggap 5 tanda ini biasa-biasa aje, tetapi lama-kelamaan ia akan makan diri jika dibiarkan.

Moga kita berkongsi masalah dengan suami. Luahkan rasa di dada. Moga ia tidak menjadi ‘barah’ dalam diri para isteri.

Ikuti perkongsian ini.

Jangan biarkan isteri ada 5 tanda ini kerana ini tanda2 awal burnout

Burnout ni bahaya kerana kita boleh hilang kewarasan diri, sentiasa fikir negatif walaupun depan mata penuh perkara positif dan hilang tujuan hidup!

1 – Duk Membebel Setiap Hari

Bila mulut tak boleh stop tu tanda otak tak stop berfikir. Sentiasa dalam mood ‘bekerja’, nak tukar ke mood ‘rehat’ memang kena tunggu mata tutup baru mulut boleh tutup. Tahu tak kesan penat otak bekerja ni 10 kali ganda lebih penat daripada buat kerja sebenar tau!

2 – Tak Boleh Sabar

Kalau boleh masa nampak ‘kekotoran & kesemakan’ di rumah tu terus nak bersihkan. Tak kira awal pagi atau dah larut malam. Sekali otak dah fikir nak mop lantai kena mop time tu juga, jika tidak hidup rasa tak tenteram. Ini tanda isteri dah hilang kawalan ‘otak masa’ sehingga tak mampu lagi nak kawal waktu bekerja.

3 – Mudah Serabut

Bila otak tak berehat, memang mudah la limbic ( otak emosi ) nak ambil alih decision making badan kita. Itu yang tak boleh nampak baju berlongok tak lipat jadi serabut kepala, nampak anak buat sepah jadi serabut, nampak bilik air kotor jadi serabut. Sampai tengok muka sendiri kat cermin pun serabut. Serabai sangat!

4 – Senang & Suka Bergaduh

Kortisol & adrenalin ni bahaya kalau berlebihan dalam badan. Asalnya dua hormon ni berfungsi untuk stabilkan tubuh kita masa stres atau dalam bahaya tapi bila ia berlebihan ia buat tubuh makin tak stabil pula. Tak pelik la orang yang dah penat melampau pun bila waktu gaduh jadi penuh bertenaga. Semua gara-gara dua hormon ni la.

5 – Lupa Diri

Terlalu leka uruskan keperluan anak, pasangan dan orang lain sehingga keperluan diri sendiri lupa. Bila di tanya,

” Bila kali terakhir buat sesuatu untuk kepentingan diri sendiri ? “

Jawapannya mesti TAK INGAT & TAK TAHU

Yela, Faham sangat kalau kita buat sesuatu untuk diri sendiri nanti mesti ada orang yang akan cakap kita selfish. Lebih lebih lagi isteri yang selalu jadi perhatian.

Sebab tak selfish la wanita selalu jadi mangsa!

WANITA KENA ADA MASA UNTUK TENANGKAN DIRI

Mungkin ini kenapa menurut statistik yang di keluarkan kkm tahun 2017 dari 4.2 juta rakyat malaysia yang di sahkan ‘sakit mental’ kebanyakkannya ialah golongan wanita.

Mari la para lelaki budiman di luar sana jom selalu ingatkan wanita kesayangan anda, baik isteri, ibu mahupun kenalan wanita supaya ingat diri dan utamakan keperluan diri dahulu sebelum yang lain.

Jika isteri ajak keluar rumah ikutkan sahaja ajakan tu.

Bawa la mana-mana pun asalkan keluar rumah supaya boleh tenangkan jiwa mereka. Makin kerap keluar, makin tenang la jiwa isteri kesayangan anda.

Wallahu A’lam,

Saya Mohd Fhais yakin jika tak ada orang yang ‘selfish’ dalam dunia ni nescaya statistik pesakit mental ni pun tak wujud!

#mentalillness

p/s : Kongsikan dengan pasangan dan orang lain juga supaya mereka boleh cakna dan berjaga jaga dengan tanda tanda awal masalah sakit mental ni juga.


Cuba Jamu Manjakani Homemade,  Rahsia Hilangkan Sakit Badan Para Isteri!

Suami-suami selalu perasan tak isteri kita selalu mengadu sakit badan, sengal-sengal pada bahu dan badan? Kalau isteri anda selalu alami masalah ni, ada baiknya anda sebagai suami lakukan sesuatu untuk hilangkan rasa sakitnya.

Sesekali ringankan tulang untuk urut isteri kita. Bukan hanya redakan redakan tekanannya tetapi juga boleh buang angin dan lancarkan sistem dalaman tubuh.

Kalau lebih rajin lagi, suami boleh tolong sediakan jamu manjakani homemade ni di rumah. Senang sahaja cara nak buatnya. Gentel-gentelkan sahaja. Manjakani yang baik untuk dalaman wanita ini membantu membuang angin dan menghilangkan rasa sakit badan. Jadi jom sediakan jamu ini untuk isteri kita.

Perkongsian cara hendak membuat jamu ini dikongsikan oleh saudari Ida Shahida di facebooknya. Jom kita cuba.

Bahu yang terasa berat, belakang rasa pedih-pedih dan sengal. Badan anda mungkin banyak angin. Selain melakukan urutan, boleh juga cuba jamu manjakani ni sebagai cara alternatif bagi menghilangkan rasa sakit badan.

BAHAN-BAHAN:

5 biji manjakani
2 inci halia
1 sudu makan halba
1 sudu teh lada hitam

CARA MEMBUATNYA:

1. Tumbuk manjakani sampai halus.

2. Masukkan halba dan tumbuk lagi sampai halus.

3. Kemudian masukkan lada hitam. Tumbuk lagi.

4. Seterusnya masukkan halia dan bawang putih. Tumbuk sampai lumat dan sebati.

5. Akhir sekali, ambil secubit bahan tumbuk tadi dan gentelkan bulat. Keringkan.

6. Bila sudah kering, bolehlah makan dan amalkan setiap hari.

Jamu ini boleh dimakan 1 hingga 2 biji sehari.

Selamat mencuba

Kredit: Ida Shahida


‘17 Tahun Lagi Pegang Skrol  & Pakai Jubah Betul Pula.” Tomok & Isteri  Kongsi Kisah Kejayaan Anak Sulung Berjaya Dapat Sraight A.

Ibu bapa mana yang tak gembira kan dengan kejayaan anak-anak. Walaupun masih kecil, namun penghargaan harus diberikan supaya mereka lebih bersemangat untuk lebih berusaha kelak.

Demikian juga dengan Tomok  dan isterinya yang memuat naik kisah kejayaan anak sulung mereka, Arrian Shah Akid memperoleh 10A dalam mata pelajarannya baru-baru ini adalah sesuatu yang cukup membanggakan.

Dalam satu perkongsian di laman instagramnya, Tomok dan isteri  mengharapkan anak sulungnya itu akan mengulangi kejayaan tersebut apabila sudah besar kelak.

Perkara itu dikongsi Tomok menerusi sebuah entri di akaun Instagram miliknya buat tatapan umum.

“Ayah bangga dengan anak ayah,” tulisnya ringkas sebagai kapsyen.

Manakala di dalam instagram miliknya, isteri Tomok, Ayu atau nama sebenar Rahayu Abbas turut meluahkan rasa yang sama atas kejayaan anak sulung mereka.

Congratulations anak dibu!!!!!?
I hope & wish for next another 17years from now u will hold real scroll & and wear a real robe for your university convocation…

Thank you so much to all teachers who are involve with arrian growing & never give up to teach and give him a lesson for any single things…teacher chris,teacher wawa, teacher rinuka, teacher lina, teacher dila & all teachers that resign earlier,”tulis Ayu di instagramnya.

Sebagai ibu, pasti Ayu mendoakan yang baik-baik sahaja untuk anak-anaknya. Selain kejayaan di dunia, Ayu juga mengharapkan anaknya seimbangkan antara ilmu dunia dan juga akhirat.

“Dibu doakan arrian berjaya dalam apa sahaja bidang yang arrian ceburi….dan berjaya juga dalam ilmu akhirat…hidup mau balance!!!hope all your wish will come true too….?

“Bermula satu chapter yang baru yang lebih serius lebih fokus lebih segala-galanya…dibu,ayah & andra will always love you forever & ever…”.

Dalam masa yang sama, para pengikut di laman instagram Ayu turut menghulurkan ucapan tahniah.


1001 Kegunaan Cecair Pembersih Mulut Yang Patut Ibu-Ibu Take Note. Paling Tak Sangka Nombor 7.  Memang Awesome!

Secara umumnya, cecair antiseptik pembersih mulut digunakan untuk berkumur demi memastikan kebersihan bahagian ini lebih sempurna.

Namun begitu, melalui perkongsian Shairy Hanapiah beliau mendedahkan ada banyak lagi kegunaan cecair ini selain mencuci mulut. Memang awesome!

1. Hilangkan bau busuk di dalam tong sampah

Jika rasa malas hendak basuh tong sampah di rumah dan tak suka bau sampah yang busuk, ambil kain yang tidak dipakai dan rendam dengan sedikit cecair pencuci mulut. Kemudian, tutupkan tong tersebut dengan meletakkan kain tadi di atasnya. Cecair  tadi akan menyerap bau tersebut.

2.Membasmi kuman pada mangkuk tandas

Cecair antiseptik ini bukan hanya boleh membasmi kuman di dalam mulut, tetapi juga di mangkuk tandas. Caranya, tuangkan sedikit  dan sental mangkuk tandas dengan berus. Kuman mati, mangkuk tandas pun berbau wangi.

3.Bersihkan skrin tv atau monitor komputer

Caranya semburkan sedikit cecair pembersih mulut ke atas kain dan sapukan ke atas skrin TV atau monitor komputer. Dijamin segala habuk dan kesan cap jari akan hilang sekelip mata.

4. Membasmi kuman pada berus gigi

Berus gigi sering digunakan untuk menghilangkan kekotoran dan kuman pada gigi, tapi bagaimana pula jika berus gigi yang digunakan itu pula berkuman? Tuangkan sedikit cecair antiseptik ini ke dalam gelas dan rendamkan berus gigi tadi selama 2-3 jam ia membantu mematikan segala kuman dan bakteria yang ada.

5. Menghilangkan kutu di bulu haiwan

Ramai penggemar kucing yang mengalami masalah kutu di bulu haiwan peliharaan mereka. Boleh campurkan cecair pembersih mulut  ini dengan air dan semburkan ke bulu kucing tersebut. Selain itu, boleh juga dicampurkan dengan syampu mandian untuk digunakan ketika memandikan kucing tersebut.

6. Hilangkan kegatalan akibat gigitan serangga

Bagi anak-anak kecil yang sering digigit nyamuk atau semut. Boleh sapukan sedikit cecair ini di bahagian yang terkena gigitan serangga tersebut. Ia membantu melegakan kegatalan dan mengelakkan kesan gigitan tadi daripada menjadi lebam.

7. Membersihkan muka yang berjerawat

Jika telah mencuba pelbagai produk pencuci muka namun tidak berkesan, boleh cuba gunakan cecair antiseptik pula.Caranya, sapukan sedikit cecair ini ke seluruh muka setiap pagi dan malam. Hasilnya, jerawat-jerawat degil tu akan mengecut dan hilang.

8. Hilangkan bau busuk pada ketiak

Tuangkan sedikit Listerine ke atas bebola kapas atau kain putih dan sental ketiak korang. Ia akan menghilangkan bau busuk dan memberikan bau yang lebih segar.

9. Membantu hilangkan kelemumur

Basahkan rambut dengan sedikit air, kemudian tuangkan cecair antiseptik ini secukup rasa ke atasnya. Urut dan usap ke seluruh bahagian rambut hingga terasa kedinginannya.

Balut kepala dengan kain tuala selama 20 minit. Selepas itu, bilas kembali rambut. Apa yang penting ia lebih menjimatkan daripada membayar rawatan bagi kulit kepala di salun.

10. Melegakan masalah kaki anda

Tuangkan cecair ini ke dalam besen dan campurkan sedikit air dan cuka putih. Rendamkan kaki selama 30 minit ke dalam besen tersebut. Segala kulat dan kuman yang menyebabkan kaki berbau busuk dan bercagu akan hilang. Kulit kaki pun akan lebih cantik dan sihat.

Selamat Mencuba!


PCOS Sejak Remaja, Wanita Ini Terus Gigih Demi Zuriat Untuk Suami

Setiap pasangan yang berkahwin inginkan zuriat sebagai penyeri rumah tangga. Kelahiran anak itu memberi seribu makna dalan kehidupan mereka.

Namun bagi yang belum dikurniakan zuriat pula terus berusaha menantikan kehadiran cahayamata.

Nyata dugaan hidup bukan sahaja masalah kewangan tetapi menantikan anak yang akan menjadi pewaris keturunan.

Begitulah yang dilalui oleh pasangan suami isteri ini yang masih belum dikurniakan cahayamata.

Bagaimana pun, ia bukan alasan untuk mereka pasrah. Menerusi perkongsian video menjelaskan bahawa mereka melakukan usaha untuk mendapatkan zuriat melalui proses permanian beradas (IUI) dan Persenyawaan In Vitro (IVF).

Difahamkan, rawatan itu adalah  kali ketiga Fatimah membuat IUI, ujian tersebut adalah positif. Akan tetapi, dia telah disahkan ectopic iaitu kehamilan luar rahim.

Selepas enam kali gagal mendapatkan zuriat melalui proses IUI, Fatimah dan suami membuat keputusan untuk menjalankan kaedah IVF sebaik sahaja mereka mempunyai wang yang mencukupi.

INFO: APA ITU PCOS

Sindrom polikistik ovarium atau polycystic ovarian syndrome (PCOS) adalah gangguan hormon yang terjadi pada wanita di usia subur. PCOS ditandai dengan gangguan menstruasi dan kadar hormon maskulin (hormon androgen) yang berlebihan. Hormon androgen yang berlebihan pada penderita PCOS dapat mengakibatkan ovarium atau indung telur memproduksi banyak kantong-kantong berisi cairan. Kondisi ini menyebabkan sel-sel telur tidak berkembang dengan sempurna dan gagal dilepaskan secara teratur. Polycystic ovarian syndrome juga dapat menyebabkan penderitanya tidak subur (mandul), dan lebih rentan terkena diabetes dan tekanan darah tinggi.

IVF TIDAK MENJADI, KEMBALI KUMPUL DUIT UNTUK LAIN CUBAAN

Bagaimanapun, apa yang menyayat hati adalah Fatimah telah melakukan IVF sebanyak dua kali namun, rezeki untuk menimang cahaya mata tidak berpihak kepada mereka memandangkan proses tersebut tidak berjaya.

Akur dengan takdir Allah yang menentukan segalanya, Fatimah dan suami rehat sebentar dan mahu mengumpul kembali wang mereka bagi menjalankan IVF meskipun sudah sembilan tahun menanti kehadiran malaikat kecil.

Meninjau di ruangan komen, rata-rata respon wargamaya memberikan kata-kata semangat dan ada yang menitipkan doa buat pasangan ini supaya tahun 2023 mereka dikurniakan zuriat.


5 Makanan Ini Kena Ada Di Dapur Jika Mahu Tingkatkan Prestasi Otak Anak

Kadang-kadang saya tengok mak ayah bagi jajan kat anak bukan sebab nak bagi sangat tapi sebab keliru dan tak tahu nak bagi makan apa kat anak.

Takpe, slow-slow kita belajar bab makanan terbaik untuk anak ye. Makanan ni la nanti yang akan jadi darah daging anak kita sebab tu la pemilihan makanan pun akan bagi efek pada perkembangan otak si comel kita.

Ni antara #5 makanan terbaik yang kita boleh bagi kat anak kita.

#1 – Salmon

Memang salmon ni agak mahal tapi sebenarnya salmon ni antara sumber terhebat Omega 3 Fatty Acid ( DHA ) dan EPA yang membantu perkembangan dan fungsi otak si comel

#2 – Telur

Nampak lekeh tapi sebenarnya telur ni antara sumber protein yang hebat. Kuning telur pula kaya dengan choline yang membantu perkembangan memori si comel

#3 – Oat

Rasa oat ni tak ramai yang suka tapi kalau kita latih anak makan oat daripada kecil, memang sampai besar dia boleh terima. Tak sedap tu cuma persepsi je. Saya pun tengah latih anak saya makan oat. Dia bedal sorang je sepinggan oat sekarang ni!

Oat kaya dengan dengan tenaga untuk otak. Paling bagus kalau buat oat sebagai sarapan si comel kita supaya tenaga pertama yang otak si comel kita dapat nanti adalah daripada oat, bukannya daripada teh tarik yang penuh susu dan gula tu!

#4 – Sayur sayuran yang bervariasi

Penuhkan je peti ais rumah kita dengan sayuran seperti tomato, lobak, bayam dan lain-lain. Biasanya sayuran yang berwarna camni banyak antioksidan yang membuatkan otak si comel kita kuat dan sihat. Antioksidan ni jugak boleh mengurangkan risiko kanser pada anak-anak kita juga. Kenapa nak penuhkan peti ais dengan hotdog, jajan dan nugget yang memang terbukti merbahaya pada otak si anak kan?

#5 – Susu dan Yogurt

Kedua sumber makanan ni kaya dengan protein dan vitamin B. Sangat penting untuk pertumbuhan tisu otak, neurotransmitter dan enzim. Cuma kena hati-hati sikit bab yogurt. Banyak yogurt sekarang tak berapa nak asli dah. Banyak yang tambah gula. Tu yang rasa manis melampau-lampau tu.

Tolong ajar info ni pada keluarga dan pasangan masing-masing ye. Benda ni kalau diamalkan, kesan baiknya boleh dilihat sampai tua pada anak-anak kita. InsyaAllah!


DIY Sticker Nama, Tampal Di Botol Air Sekolah Anak. Selamat, Barulah Tak Hilang!

Bercerita tentang ragam anak-anak kita ke sekolah, ada satu perkara ini memang sering terjadi dan boleh mendatangkan rasa geram di hati ibu-ibu.

Apa tidaknya, baru sahaja kita belikan botol air alih-alih bila bawa ke sekolah hilang sebab ada yang cuailah,  tertinggallah, kawan terambillah dan macam-macam sebab.

Akhirnya, kita terpaksa beli lagi dan masalah ni tidak selesai-selesai.

Jadi apa kata, sebelum masuk sesi persekolahan ini, kita buat cara labelkan nama anak pada botol air tersebut.

Nak tahu caranya, jom semak perkongsian ini.

DIY Sticker

“Petang ni ticer nak share dengan chuolls acaner nak buat sticker nama okaay.

Sticker ni ticer buat lekat kat botol air. Lagi-lagi untuk anak sekolah kanss. Selalu panas telinga sajur dengar botol air tertinggal lah, dah carik tak jumpe pulak. Tak pasal-pasal beli baru lagi.

So check it outtt.

CARA BUAT :

1. Kat opis tu sesambil buat keje bukak ler powerpoint jap. Taip nama, then pilih font yang fancy sket.

2. Pastu print n gunting.

Hah, next step follow video ni yoo. Nak guna kad tesco pon boleh, goreskan kasik rata sampai yakin nama tu dah melekat kat selotep tu hah.Pastu rendam n bersihkan dalam air.

3. Hah, next step follow video ni yoo. Nak guna kad tesco pon boleh, goreskan kasik rata sampai yakin nama tu dah melekat kat selotep tu hah.

4. Pastu rendam n bersihkan dalam air.

5. Wokep. Hah cenggini ghupe nye lepas dah bersihkan tadi.

6. Tampal ler kat memane surface botol air chuolss yang rata. Gosok-gosok sket biar dia melekat semua.

Ok ke idok? Ni sebab tadi sendiri buat, sendiri amek gambar, sendiri amek video. Jadi finishing nye tak bape nak molek sangat yoo. Selamat mencuba chuolss!

sumber : Nur Hanani Johari


Juara Tilawah Al-Quran, Farhatul Fairuzah Terima Darjah Kebesaran Kurniaan Sultan Selangor

Sempena ulang tahun Hari Keputeraan ke-77 Sultan Selangor Sultan Sharafuddin Idris Shah pada Ahad, beberapa individu telah menerima darjah kebesaran dari Baginda termasuklah selebriti media sosial, Farhatul Fairuzah.

Johan Tilawah (Qariah) Al-Quran Peringkat Antarabangsa 2019 tahun itu meluah rasa syukur dan berkongsikan beberapa gambarnya bersama kerabat diraja dan penerima darjah kebesaran serta pingat yang lain di laman Instagram miliknya semalam.

“Alhamdulillah syukur kehadrat Ilahi atas pengurniaan darjah dan kebesaran negeri Selangor Darul Ehsan, sempena menyambut ulang tahun Hari Keputeraan yang ke-77, Duli Yang Maha Mulia Sultan Selangor.

“Menjunjung kasih Duli Yang Maha Mulia Sultan Selangor, Sultan Sharafuddin Idris Shah Al-Jaj Ibni Almarhum Sultan Salahuddin Abdul Aziz Shah Al-haj di atas penghargaan Darjah Kebesaran Ahli Mahkota Selangor (A.M.S).

“Semoga Tuanku dan Permaisuri dipanjangkan usia, sentiasa dirahmati dan diberkati oleh Allah SWT,” tulis Qariah yang berusia 23 tahun ini.

Meninjau di ruangan komen, rata-rata pengikut mengucapkan tahniah atas pengurniaan tersebut dan berharap dapat menjadi pemangkin semangat buat Farhatul dalam menyebarkan ilmu al-Quran kepada orang ramai.

Selain Farhatul, Johan Tilawah (Qariah) Al-Quran Peringkat Antarabangsa 2022 iaitu Sofizah Mousin turut menerima darjah kebesaran yang sama.

Sumber: Instagram Farhatul Fairuzah


Guna 2 Bahan Saja Jika Mahu Mangkuk dan Tangki Tandas Berkilat.

Baking soda bukan sekadar berfungsi dalam masakan terutama dalam membuat kek, sebaliknya ia juga boleh membantu dalam mencuci kotoran. Tak percaya? Jom semak tip ini.

Untuk hilangkan segala macam kotoran kat mangkuk tandas dan tangki tandas,bahan yang diperlukan:

1. Cuka

2. Baking soda

Cara pertama:

• Panaskan segelas cuka 40 ° C, dan kemudian campurkannya dengan soda (iodin).

• Guna 200 gram (7 oz) cuka, dan 1 sudu soda.

• Tuangkan campuran tersebut ke dalam tangki tandas selama beberapa jam. Lebih elok biarkan semalaman.

• Untuk hasil yang lebih puas, buat la beberapa kali.

Cara kedua:

• Kosongkan tangki air, dan tutup pili air.

• Lap permukaan dalaman tangki dengan kain kering, dan tuang kain yang dah dibasahkan dengan cuka dan sapu di kawasan yang kotor.

• Selepas 2-6 jam, anda boleh membersihkan kotoran dengan pengikis (bukan logam).


Hand Sanitizer Jangan Letak Merata, Bahaya Dicapai Anak. Dr Ni Kongsikan Tragedi Di Musim Covid-19!

Kegunaan hand sanitizer di musim virus Covid-19 yang melanda kini, boleh dikatakan paling tidak setiap rumah akan ada stok sekurang-kurangnya satu botol untuk kegunaan keluarga.

Namun, disebabkan tidak mengambil serius perletakkan barangan tersebut  hingga mudah dicapai oleh anak kecil, siapa sangka boleh menjadi tragedi yang menyayat hati kepada keluarga.

Ini sebagaimana yang dikongsikan oleh doktor Ahmad Samhan dan sebaiknya jadikan pengajaran.

Anak kecil disambar api gara-gara bermain hand sanitizer.

Terkejut saya dapat perkhabaran pagi ni ada budak melecur seluruh badan di musim Covid 19 gini.

Eh peliknya. Apa kaitan covid 19 ni dengan budak melecur? Katanya sebab krisis covid 19.

Rupa-rupanya memang ada! Bila tengah covid 19 gini, biasanya hand sanitizer ni diletak di mana-mana oleh je oleh mak ayah.

Kadang atas meja. Kadang atas kerusi. Kadang-kadang lupa letak mana. Masa nak guna baru cari.

Habis melecur badan anak kecil ini akibat kecuaian mak ayah.

Di musim kita mencegah dijangkiti penyakit Covid-19, hand sanitizer adalah benda wajib ada dirumah. Tapi ramai yang letak merata. Ini sangat bahaya.

Kandungan alkohol dalam hand sanitizer adalah pekat dan tinggi antara 70-90 peratus. Bermakna ia tak ubah seperti minyak tanah. Mudah terbakar!

Ketika ibunya sibuk menyapu di halaman rumah dan membakar daun-daun kering, si kecil yang baru berumur 3 tahun menuju kearah api yang sedang marak membakar.

Tanpa disedari si ibu rupanya anak kecil ini bawa bersamanya sebotol hand sanitizer yang botolnya masih berisi penuh.

Kanak-kanak ini yang tidak tahu apa kandungan botol ini tapi dalam hati ingin bermain terus melempar botol hand sanitizer ke dalam lunggunan api dan tiba-tiba api terus menyambar tangan, muka dan badan. Semakin marak dan tiada belas kasihan tak ubah seperti harimau kelaparan membaham mangsanya.

Meraung menangis anak kecil ini tanpa henti. Terus dikejarkan ke kecemasan.

Ingat pesan saya, tolonglah jangan letak hand sanitizer merata-rata. Lebih-lebih lagi di tempat yang mudah anak kecil capai. Simpan tinggi dari capaian anak dan ditempat yang selamat.

Jangan sampai kalut nak menjaga ahli keluarga dari virus, malang lain pula yang tiba. Pastikan kita lebih berhati-hati supaya kejadian seperti ini tak menimpa pula pada anak-anak kita.

Minta tolong kongsikan cerita supaya lebih ramai mak ayah berwaspada terutamanya yang ada anak kecil.

-Jaga kesihatan jaga keselamatan-


Bulan Ramadan Elok Makan Buah Tembikai. Ini Nasihat Doktor.

Ramai di antara kita yang berpuasa pada bulan Ramadhan mengambil tembikai ketika berbuka puasa (Iftar). Sama ada buah yang dipotong atau diambil sebagai jus tembikai. Tetapi tidak ramai yang tahu manfaat buah tembikai ini.

Ada hadis yang mengatakan bahawa Rasulullah S.A.W pernah memakan buah tembikai. Ini menunjukkan buah tembikai adalah buah yang bernutrisi, selamat dan baik untuk dimakan.

Ada ulama (tidak diketahui sumber) memberitahu wanita yang hamil digalakkan untuk memakan tembikai kerana anak yang bakal dilahirkan akan baik akhlaknya dan sempurna sifatnya.

Mengikut kajian sains pula , buah tembikai ini sangat sesuai dijadikan hidangan pertama ketika berbuka puasa bersama dengan kurma. Satu atau dua ulas tembikai bersama beberapa biji kurma dan segelas air kosong cukup untuk memberikan tenaga segera bagi mereka yang berpuasa.

Tembikai mempunyai Glycemic Index yang tinggi, bermakna penyerapan gula ke dalam darah berlaku dengan pantas. Oleh kerana kita hanya mengambil beberapa ulas saja, ia tidak memudaratkan.

Nasi putih GI: 72 (tinggi) 150 kalori/100g

Tembikai GI :72 (tinggi) 30 kalori/100g

Kurma GI: 42 (rendah) 282 kalori/100g

Semasa menjalankan ibadah puasa, beberapa perubahan fisiologi dalam tubuh akan berlaku. Antaranya enzim yang berada dalam tubuh dikeluarkan secara perlahan-lahan disebabkan kita tidak makan sepanjang hari. Lapisan lendiran yang menyelaputi dinding dalam saluran penghadaman (perut dan usus) menipis. Oleh itu apabila kita berbuka puasa, mulakanlah dengan makanan yang bersifat mudah (simple real food). Antaranya buah-buahan seperti tembikai, anggur, pisang dan betik.

Tembikai mengandungi Vitamin A, C, thiamin, riboflavin, niacin, vitamin B6 dan folate. Vitamin-vitamin ini membantu menstabilkan mood dan menguatkan ingatan. Berbuka puasa dengan tembikai dapat mengekalkan kesihatan tubuh. Ia mengandungi 92% air dan nutrisi yang tinggi, sesuai untuk menghilangkan dahaga ketika berbuka puasa dan menggalakkan perpeluhan ketika musim panas.

Tembikai juga mengandungi sebatian lycopene iaitu sebatian antioksida yang boleh didapati dari buah-buahan berwrna merah seperti tomato. Satu gelas tebikai mengandungi 10mg lycopene, sementara satu gelas tomato mengandungi 5-6 mg lycopene. Lycopenen sangat baik untuk merendahkan risiko mendapat penyakit jantung dan osteoporosis, juga membantu mengelakkan penyakit kanser pada payudara dan prostat.

Lycopene juga merupakan antioksida yang bagus diamalkan bagi pesakit diabetes, katarak, kulit dan juga membantu dalam masalah kesuburan.

Tembikai juga mengandungi sebatian citrulline, yang merangsangkan pengeluaran bahan nitric oxide, yang berfungsi sebagai merehatkan, melembutkan dan mengembangkan saluran darah yang sangat sesuai diamalkan oleh pesakit yang mengalami mati pucuk (erectile dysfunction) dan tekanan darah tinggi. Bila salur darah mengembang ia mengekalkan perjalanan darah dalam saluran koronari pada jantung.

Sumber: Dr Zubaidi Hj Ahmad

Bintang kecil: Puasa Tu Wajib, Tiada Puasa ‘Yang Yuk’ | Hikayat 1001 Malam | BINTANG KECIL

Episod 3 : Abdul Mukmin VS Abdul Fajir

Berpuasa jadi bekalan dan perisai orang beriman dan supaya tak terjebak ke lembah maksiat serta kejahatan. Sebab tu bulan puasa ni kita kena jadikan diri kita lebih ke arah Abdul Mukmin dan elak jauh-jauh dari Abdul Fajir.
Nak tahu apa tu Abdul Mukmin dan Abdul Fajir, kenalah saksikan 1001 Malam di Youtube Channel Bintang Kecil bermula 1 Ramadan ini pada jam 6.30 petang bersama pengacara jemputan PU RIZ.
Jangan lupa kawan-kawan Bintang Kecil semua!

Program ini disokong sepenuhnya oleh
TATEH, jenama yang Prihatin, Selesa dan Dipercayai.

Follow dan subscribe Youtube Channel Bintang Kecil
#BintangKecil #KitakanJuara #1001Malam

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


“Sebelum ni Macam Kucing Nak Beranak, Tapi Kini Allah Ganti ‘Resah’ Dengan ‘Syukur’ Dan ‘Lega'”- Norman Hakim

Bergelar bapa untuk kali keenam, nyata riak gembira dan syukur jelas terpancar di wajah aktor kacak bernama Norman Hakim ini. Semalam, isteri kesayangannya, Memey selamat melahirkan bayi perempuan.

Akui duta produk makanan kesihatan ini, beberapa minggu kebelakangan ini dia tidak tentu arah, tetapi isterinya relaks sahaja.

“Honestly for the past few weeks saya yg rasa mcm ‘kucing nak beranak’,tapi the real person yg nak beranak relax je.Sama je feeling saya ni mcm suami2 yg wifey dia dah hujung2 nak bersalin.

“Handphone memang kat tangan je dengan ringing volume paling loud. Setiap kali phone berbunyi atau message masuk,seriau panik dia lain macam.Dari sebulan yang lepas saya dah standby bags dalam keta incase ‘masa dah time’.

Menurut Norman, dia tidak menyangka isterinya akan bersalin semalam kerana masih selamba mahu pergi beraya.

“Pagi semalam, dia mcm selamba je gosok baju nak pergi beraya walau dia dah bgtau ada mild contraction.Siap ajak pergi beraya dulu baru ke klinik.

“Saya terus guna veto speed up momentum to ‘gear 7’ bersiap dan terus angkut wifey ke hospital .

“Alhamdulillah hari ni Allah ambil balik rasa ‘resah’ selama sebulan yg lepas,diganti dgn rasa ‘syukur & lega’.Terima kasih Allah utk susun atur yang terindah ni...

Tahniah diucapkan kepada pasangan ini. Untuk Memey selamat berpantang ye.

Sumber: IG normanhakim_786 & memeysuhaiza


“Terima Kasih Pilih Saya Jadi ‘Mummy’ Awak” Sweet Ucapan Hari Lahir Dekta Dari Watie!

Ucapan yang ditulis Watie Hanifah sempena ulang tahun kelahiran anak kepada pelawak dan penyampai radio Shuib, Dzakira Talita Zahra menyentuh hati ramai pengikutnya di Instagram.

Dalam hantaran itu, Watie berkongsi mengenai kebaikan anak kedua Shuib dan Allahyarham Siti Sarah yang digelar sebagai Doctor Love (Doktor Cinta) itu kepadanya.

“Selamat hari jadi, Doctor Love Aunty. Terima kasih selalu menjadi penghibur dan peneman Aunty ke mana pergi.

“Terima kasih selalu membela dan menangis apabila Daddy (Shuib) bertukar menjadi garang,” tulisnya.

Dalam hantaran sama, Watie turut mengucapkan terima kasih kepada Talita kerana menerimanya untuk menjadi ibu.

“Terima kasih atas kebaikan dan kasih sayang kamu. Aunty sayang kamu sangat dan terima kasih kerana memilih Aunty untuk menjadi ibu,” tulisnya.

Hantaran itu turut disertakan dengan kompilasi gambar Watie dan Talita yang sangat manis serta akrab seperti ibu dan anak.

Menjengah ke ruangan komen posting yang dibuat Watie, ramai yang tumpang bahagia melihat wanita itu bersama anak-anak Shuib dan merasakan pelawak terbabit tidak salah memilih Watie untuk memberikan kasih sayang kepada anak-anaknya.

Mereka juga mendoakan agar hubungan mereka sekeluarga akan terus bahagia sehingga ke akhir hayat.

Untuk rekod, Dzahira Talita Zahr merupakan anak kedua kepada pasangan Shuib Sepahtu dengan allahyarham isterinya, Siti Sarah Raissuddin. Selain daripada Dekta, mereka turut dikurniakan 3 orang cahaya mata lelaki, Uwais Al Qarni, Ariq Matin dan Ayash Affan.

Shuib dan Watie pula bakal mendirikan rumah tangga sekitar sebulan lagi dan majlis pertunangan telah berjalan dengan lancar pada Aidilfitri tempoh hari.

Sumber: Instagram iawatie


“..Ada Lagi Lebih Layak”-Tolak Sumbangan, Wanita Tular Bawa Warga Emas Minta Henti Kongsi Maklumat Peribadi

Hujung minggu lalu, tular sebuah video di media sosial seorang wanita menunggang motorsikal sambil membawa warga emas. Lebih menyentuh hati dan menimbulkan rasa sebak orang ramai apabila video dirakamkan ketika cuaca panas terik dan wanita tersebut memegang sesuatu untu mengelakkan warga emas tadi terkena panas matahari.

Sejak video itu ditontoni oleh ramai orang, rata-rata berniat untuk mencari individu dalam video tersebut untuk diberikan bantuan.

Susulan dari itu, seorang pengguna aplikasi Tiktok bernama anaz_aziz telah bertemu dengan wanita berkenaan. Berdasarkan perkongsian tersebut, dia tidak tahu bahawa dia dan ibu saudaranya tular di media sosial.

Saya terkejut pagi tadi tiba-tiba dah viral, sedangkan yang viral tu pun saya tak tahu. cuma saya dapat tahu bila tengok kat whatsapp.

Tambahnya yang dikenali sebagai Puan Yati, tidak berniat untuk mendapatkan sumbangan bukan sebab sombong diri tapi di luar sana lebih banyak yang memerlukan. Malah, Puan Yati juga meminta untuk orang ramai henti sebarkan maklumat dirinya.

“Benda ni sebenarnya agak mengganggu privasi saya, telefon tak pernah berhenti dari pagi tadi.

“Saya mohon minta dipadamkan (sharing Nama penuh, no telefon dan termasuk alamat), dan saya berharap kuasa netizen tak berhenti di sini kerana lebih ramai yang memerlukan, yang benar-benar memerlukan.

“Saya ucap ribuan terima kasih peristiwa ini berlaku dan saya mohon untuk mereka yang tidak memiliki ahli keluarga yang OKU, untuk sama-sama cakna dengan OKU yang ada sekeliling.

“Dugaan menjaga OKU tak mudah, yapi mereka adalah insan yang terindah dalam hidup,” katanya sambil memberitahu ibu saudaranya di sini hanya sementara kerana rumah di kampung terlibat dengan banjir.

Meninjau di ruangan komen, rata-rata mengagumi keperibadian Puan Yati yang bersyukur dengan rezeki yang ada, malah ada juga mendoakan yang terbaik dan mengajak orang ramai untuk membantu perniagaannya.

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Ini Rahsia Doa Seorang Ibu Jika Setiap Malam Mendoakan Anaknya, Jalan Mudah Untuk Memberikan Kebahagiaan Buat Permata Hati.

Doa ibu sentiasa memberi harapan dan kekuatan kepada anak. Memang benar, jangan buat main-main doa seorang ibu. Ia cukup mustajab!

Walaupun begitu ada cara yang betul untuk mendoakan anak. Ada rahsiannya agar doa diterima dan menjadi jalan singkat untuk memberikan kebahagiaan buat anak.

Nak tahu caranya ikuti perkongsian.

Doktor Fauziah Ad-Dabbus, seorang pakar psikologi yang amat popular di Kuwait pernah menulis mengenai rahsia-rahsia doa seorang ibu jika setiap malam dia mendoakan anak-anaknya, dan ternyata kesan dari tulisannya itu telah mengubah jalan hidup ramai orang. Alhamdulillah.

Isi tulisannya sebagai berikut :

” Aku bersumpah demi Allah.,wahai setiap ibu, agar jangan tidur pada setiap malam sebelum engkau memohon pertolongan Allah SWT dan mengkhabariNya bahwa engkau redha atas anak-anakmu seredha-redhanya,dan aku bersumpah demi Allah,agar Engkau tidak menghijab/menghalangi RedhaNya kepada anak-anakmu.

Dan aku memintamu wahai para ibu agar jangan engkau tidur setiap malam sebelum engkau angkat kedua tanganmu sambil menyebut satu persatu nama anak-anakmu dan mengkhabarkan kepadaNya bahwa engkau redha atas mereka masing-masing. “

Doanya:
*(Ya Allah aku bersaksi kepadaMu bahwa aku redha kepada anak-anakku (Sebutkan nama-nama mereka satu persatu) dengan redha dan sempurna. Maka turunkan Ya Allah keredhaanMu kepada mereka demi redhaku kepada mereka.*

Oleh kerana beratnya kehidupan sehari-hari seringkali seorang ibu melupakan doa untuk anak-anaknya, sering juga dia menganggap bahwa pusat-pusat bimbingan psikologi adalah jalan lebih baik untuk perkembangan anak-anaknya.

Padahal, justeru doa seorang ibu itu adalah sebenarnya jalan tersingkat untuk mencapai kebahagiaan anak-anak di dunia dan akhirat In Shaa’ Allah
Khas untuk ibu ayah semua : Jgn pernah LETIH untuk berdoa..

Sumber: Rose Ismail


“Kau Ingat Gaji RM10,000 Tu Banyak Ke?” Lelaki Ini Senarai Situasi Kewangan Sebulan, Bikin Netizen Terkejut!

Pengurusan kewangan yang baik merupakan suatu kemahiran hidup yang sangat. Namun, walau gaji sudah mencecah lima angka, perbelanjaan bulanan sering tidak mencukupi. Apabila dicongak-congak, tidak tahu rupanya banyak belanja.

Mungkin pandangan ini ada pro dan kontra. Setiap orang ada cara masing-masing untuk merancang perbelanjaan.

Sebagaimana perkongsian lelaki ini menegaskan bahawa walaupun gaji 5 angka masalah kewangan tetap ada.

Beliau meletakkan dua situasi untuk menjelaskan pandangannya.

KAU INGAT GAJI RM10,000 TU BANYAK KE?

Meh sini aku nak cerita sikit, bagi terbukak mata tu luas-luas. Engkau dan bini engkau kalau ada combine gaji RM10,000 dan menetap di Kuala Lumpur dan mempunyai 2 orang anak kecik, engkau sebenarnya miskin.
Bunyi ‘miskin’ tu memang macam kasar sikit tapi inilah realitinya. Meh sini aku buat breakdown cost untuk korang hadam dalam-dalam.

SITUASI 1:

Ok, let say engkau duduk rumah sewa pangsapuri atau kondo lah, sebab dok KL ni takdenyaaa engkau nak dok rumah landed. Majoriti memang kena dok kat high-rise building sebab lagi murah. Sewa rumah dalam RM1,600. Ini harga agak standard ya, rumah pun rumah biasa je setakat 850 sq ft. Bukan rumah besar pun.

Kos lain macam api mungkin dalam RM120 sebab kat rumah ada aircond sebijik dan ada water heater seketul. Pastu bil air dalam RM30 lah senang cerita. Ini pun standard.
Rumah settle, now kereta pulak. Kalau dah dok KL ni, memang selalunya engkau dan bini engkau kedua-duanya bekerjaya dan memerlukan kereta untuk pergi kerja hari-hari.

So, katakanlah engkau pakai Proton Persona Premium, bulan-bulan engkau bayar dalam RM580, bini engkau pulak pakai Axia sebab orang pompuan suka kete kecik, bayar dalam RM380 tiap-tiap bulan. So kereta je dah RM960.

Dah ada kereta, kena spend kat minyak pulak. Engkau hari-hari kena drive dalam 45KM pergi balik kerja, ini memang standard la. Bini engkau pulak mungkin kerja dekat sikit, dalam 20KM je pergi balik. So, kereta Persona 1.6 engkau tu mungkin minyak dalam RM280 sebulan (setiap minggu isi full tank RM70). Bini engkau pulak minyak murah sikit sebab kereta 1.0 je, so mungkin dalam RM150 sebulan dah cukup. So untuk minyak, total ialah RM430.

Tu baru minyak, dok KL ni mana boleh terlepas dengan tol. Sana sini semua tol. So engkau pun spend lah dalam RM150 dan bini engkau dalam RM100 sebulan. Tol atau Touch & Go je dah RM250.

Pastu jangan lupa, parking kena bayar jugak. Standard rate kat KL ni kalau Season Pass ada lah dalam RM150 sebulan. Yang ini pun dua-dua kena bayar, so total parking is RM300.

Eh, takkan gaji tu engkau nak bolot semua. Paling kurang pun kenalah hulur sikit kat mak ayah setiap bulan. So engkau hulur RM200, bini engkau pun hulur RM200. Amal jariah lain pun kena buat jugak, contohnya zakat. Kita kira paling senang lah, amek 2.5% daripada total gaji RM10,000 tu, so zakat is RM250.

It doesn’t stop there. Sedekah lain macam belanja orang makan, derma masjid setiap kali solat Jumaat, dan lain-lain pun kena ada bajet jugak. Yang ini letaklah dalam RM150 sebulan untuk engkau dan RM150 untuk bini engkau. Jangan risau sangat spend RM300 ni, dengan niat yang baik pasti ada ganjarannya nanti.

Now, let’s talk about Wifi and other entertainment sources. Wifi kalau setakat 30Mbps tu baik tak payah amek lah. So paling busuk engkau go for 100 Mbps anggaran dalam RM140 sebulan kalau pakai unifi. Nak tengok bola, kena ada Astro pulak, dump lagi RM100 tiap-tiap bulan, lepas tu Netflix kenalah ada jugak, nasib baik murah dan boleh share akaun so sebulan dalam RM18 je. Movies and Series dan cover, bola pun dah cover, so kena spend kat Music jugak. Subscribe pulak Spotify, amek yang Duo Account dalam RM20 monthly. Sedih kan, nak dengar muzik pun kena keluarkan duit.

Berhibur tu berhibur jugak, kerja tu kerja jugak, kesihatan takkan nak tolak tepi dan buat tak tahu je. Kena pastikan the whole family get protected. So, kenalah amek Takaful untuk 4 orang. Paling senang kira sorang dalam RM150, so 4 orang jadilah RM600. Paling basic lah ni, bukannya amek pakej yang mahal-mahal pun. Yang ini nak tak nak memang kena ada sebab we never know what’s gonna happen.

Orang sekarang ni mana ada masa nak jerang jerang air bagai semua ni. Zaman dah moden so kenalah pasang Cuckoo atau Coway. Senang, air dah lah ditapis, bersih suci, lepas tu air sejuk air panas air masak semua free flow. Ameklah pakej yang paling murah dalam RM70 sebulan. Nak kasi fancy sikit, tambah Air Purifier pulak barulah dapat hirup udara bersih dan segar, so bayar RM70 jugak tiap-tiap bulan.

Belambak-lambak dah kos yang engkau kena tanggung, ribu riban dah ni. Tapi kau perasan tak, ini belum lagi masuk kos anak-anak. Haaa, ini yang paling scary sebenarnya. Average 1 anak dalam RM1,000 sebulan but let’s not go there. Meh sini aku pecahkan setiap kos dengan lebih terperinci. Ini aku cerita untuk 2 orang anak kecik taw. Kurang anak, kuranglah kos, lebih anak, lebihlah kos. Tengok bawah ni:
– Pampers lima kampit = RM180
– Susu average 8 tin = RM550
– Taska / Playschool = RM900
– Keperluan lain = RM200

So total kos untuk 2 orang anak kecik lebih kurang RM1,830. Amek kau. Ini standard lah ni, takde apa yang fancy pun. Semuanya keperluan tiap-tiap bulan.

Anak dah settle, sekarang ni cerita bab makan pulak. Yang ini pun scary ya tuan-tuan dan puan-puan. Bila engkau dan bini engkau dua-dua pun bekerja, maka masa untuk masak kat rumah tu memang tak ada lah kalau on weekdays.

Masak pun mungkin sekali sekale je. Majority of people memang akan beli bungkus atau makan luar. Kos untuk makan aku pecahkan kat bawah:
– Necessities / Groceries = RM500
– Makan luar = RM700
– Makan bila engkau pergi kerja = RM250
– Makan untuk bini engkau pergi kerja = RM250
Total duit makan / keperluan makanan setiap bulan = RM1,700.

Eh, hidup ni kena ada rekreasi atau riadah jugak kawan-kawan. Takkan nak dok terperap je kat rumah. Mestilah kena keluar jalan-jalan sikit, tengok wayang sikit, main badminton ke, futsal ke, bola padang ke, makan sedap-sedap sikit, pergi taman sikit nak spend time dengan family, dan macam-macam lagi. Ini semuanya perlukan duit.

Percayalah aku cakap, sekali kalau dah keluar dengan family, setakat spend RM100 tu memang standard. Ye lah, engkau akan spend untuk makan, itu je dah berapa, lepas tu nak beli air lagi sebab haus, nak spend untuk tiket lah, untuk entrance lah, itu lah ini lah. So untuk bajet rekreasi ni letak lah dalam RM500 sebulan.

Kos apa lagi yang engkau belum spend?

Postpaid plan. Yang ini lain orang lain kos nya. Macam aku sendiri pakai UMobile bulan-bulan RM75. Ini postpaid biasa je. Tapi aku tengok sekarang ni macam ramai pakai iPhone sebab nak ikut trend, sanggup amek plan dari Maxis lah Celcom lah, averaging dalam RM250 sebulan, untuk phone dan juga postpaid plan.

So kalau engkau dan bini engkau dua-dua amek postpaid plan iPhone ni, sebulan kena bayar dalam RM500. Mahal ke ni? Ini semua standard ya, setakat pakai iPhone ni alahai benda biasa lah. Bersepah-sepah orang pakai iPhone. Memang dah jadi lifestyle yang normal.

Berapa ribu dah engkau spend tu? Jangan lupa untuk allocate some money untuk kos-kos lain jugak ya, seperti:
– potong rambut
– basuh kereta
– ‘me time’
– lain-lain

Yang ni boh jela dalam RM150.
Kos-kos yang aku tulis kat atas ni semuanya tak ada yang fancy pun. Ini semuanya untuk kelangsungan hidup setiap bulan yang cukup-cukup makan. Jom tengok berapa total kos untuk semua:

Sewa – RM1,600
Api – RM120
Air – RM30
Kereta – RM960
Minyak – RM430
Touch & Go – RM250
Parking – RM300
Mak Ayah – RM400
Zakat – RM250
Sedekah – RM300
Wifi – RM140
Astro – RM100
Netflix – RM18
Spotify – RM20
Takaful – RM600
Cuckoo – RM140
Anak – RM1,830
Makan – RM1,700
Rekreasi – RM500
Postpaid – RM500
Lain-Lain – RM150
TOTAL = RM10,338

Haaa amek kau! Gaji RM10,000 pun tak cukup woi! Siap ada negative cash flow lagi.

But but, some might argue that kos-kos kat atas ni mungkin macam over stretched sikit in few areas.

Ok takpe takpe, meh sini kita tolak sikit here and there untuk bagi gambaran yang lebih realistik lah konon.

SITUASI 2:

Mungkin untuk rumah, engkau duduk rumah flat je, bayar dalam RM900 sebulan, rumah pun tak ada aircond tak ada water heater so jimat sikit lah kat bil api.
Kereta engkau tak pakai Persona tapi pakai Saga Premium, so bayar dalam RM450 sebulan.

Bayar RM450 untuk kereta kira murah lah tu, engkau nak murah macam mana lagi bai. Kereta 1.3 ni minyak kurang lah sikit kan, mungkin sebulan hanya RM240.
Lepas tu, mungkin bini engkau office dia dekat je dengan rumah. So tak payahlah bayar tol bagai semua tu. So bolehlah jimat sikit kat duit tol and minyak.

Oh, engkau tak perlukan Astro? Ok tolak lagi RM100. Spotify pun tak payah, nak dengar lagu engkau bukak je YouTube dan layan segala ads. Atau kau pakai cara old skool: bukak radio.

Takaful pulak, engkau rasa cukup kalau company dah cover untuk engkau dan bini engkau. So engkau amek takaful untuk dua orang anak je, bayar RM300 sebulan.
Cuckoo pun tak perlu, engkau lebih prefer jerang air sampai menggelegak, lebih selamat dan secure katanya. Air purifier? Lagilah mengarut. So jimat RM140 sebulan kat sini.
Untuk anak pulak, engkau pun cut lah mana-mana yang boleh. Mungkin perbelanjaan untuk dua anak is only RM1,600.

Makan pun mungkin tak mewah mana, atau kalau ada masa kau cuba lah masak untuk jimat lagi kos. So tolak lagi RM200. Rekreasi pun sikit-sikit je, setakat bawak anak-anak pergi tasik je kot. Engkau jenis yang tak main bola, tak main badminton, lebih prefer family time kat rumah.

So untuk rekreasi engkau allocate RM300. Ok lah tu kan.
Lepas tu let say engkau dan bini engkau tak pakai iPhone pun, bayar postpaid bulan-bulan dalam RM150 je instead of RM500 kat atas tu.
So, berapa kos terbaru untuk situasi kedua ni?

Sewa – RM900
Api – RM80
Air – RM30
Kereta – RM830
Minyak – RM390
Touch & Go – RM180
Parking – RM300
Mak Ayah – RM300
Zakat – RM200
Sedekah – RM200
Wifi – RM140
Netflix – RM18
Takaful – RM300
Anak – RM1,600
Makan – RM1,400
Rekreasi – RM300
Postpaid – RM150
Lain-Lain – RM150
Lepas dah tolak sana sini sikit, total kos kau masih RM7,468!

Kau nampak, sedih gila weh.
Ini engkau duduk flat taw, tak ada sekuriti, tak ada lif, kalau rumah engkau kat tingkat 4, menapaklah engkau naik tangga hari-hari berkali-kali dengan anak bini. Pakai pun kereta tempatan je, setakat Saga dan Axia. Dua-dua tu kereta Segmen A atau Entry Level Cars je. Kereta yang paling basic dalam market Malaysia, dari segi safety pun setakat ada 2 Air Bags. Itu pun kau dah sangkak, kena ada atleast RM7,500 sebulan.

Padahal kat luar tu bersepah-sepah orang dok kondo bagai, lepas tu kereta semua tak nak mengalah pakai Honda City lah, Toyota Vios lah, Honda Civic lah. Weh, City and Vios ni mahu RM850 sebulan kau kena tanggung. Civic tu tak payah cakap lah, at least kena ada RM1,000 – RM1,300. Tapi ramaaaaaiiiiii sangat orang pakai.

Bila tengok kira-kira ni, rasa takut sangat. Maksudnya, setiap isi keluarga kat KL kena ada paling busuk RM7,500 sebulan, itu pun lifestyle kau memang mehh lah. Duduk flat, pakai kereta paling basic, dan macam-macam lagi benda yang lacking.

Takde apa yang gah.
Yang mana ada combine gaji RM10,000 tu, pun masih cukup-cukup makan weh, cuma dapatlah duduk rumah elok sikit and makan sedap sikit. Tapi setakat tu jelah. Apa benda je lagi yang engkau dapat. Takde apa pun.

Pastu sekarang ni kos bahan mentah makin naik. Sayur ayam bagai semua naik harga. So aku tak tahulah macam mana kos makan in the future nanti. Sekarang pun dah mahal nak mampos.

Gila betul hidup zaman sekarang ni, semua benda kau kena spend dan semua benda mahal, even yang paling basic paling standard sekali pun.
Kau bayangkan, kos-kos ni semua adalah kos WAJIB yang setiap keluarga PERLU ADA dan PERLU SPEND setiap bulan.

Ini baru kos untuk survive makan minum taw. Dan aku nak emphasize sekali lagi, ini semua kos-kos yang STANDARD dan langsung TAK FANCY.
Itu pun dah kena ada RM7,500? Gila betul, kepala hotak dia. Berapa ramai je isi keluarga early 30s yang ada combine gaji sampai RM7,500 ni? Bukannya ramai pun. And even dah ada RM7,500 sekali pun, kau still tak boleh nak enjoy life and everything is juuuuuuuuuuuust enough for you to survive.

Dah tu engkau nak sembang pasal savings pulak? Memang ke laut lah.
Investment? ASB? Kena meninggal dulu baru boleh invest kot.
So kalau ada emergency, mana nak cekau duit?
Anak nak masuk sekolah, macam mana?

Nak servis kereta pun tak boleh kalau macam gini gaya. Gila.
Nak sembang renew roadtax+insurance lagi? Mati.
Lepas tu tiba pulak Hari Raya. Nak shopping pakai apa?
Kau nak kena balik kampung jalan kaki ke?

Family members pulak buat kenduri kendara sampai ke Sabah sampai ke Perlis. Nak pakai duit apa ni?
Nak travel? Kau dok jelah terperap kat rumah engkau tu sampai Abang Jamil mampos.
Shopping? Lupakan saja.

Jadi, sebab tu lah ramaaaaaaaaaiiii sangat orang yang hidup paycheck to paycheck. Awal bulan dapat gaji, tengah bulan dah sangkak gila babi. Nak menabung langsung tak boleh sebab kos untuk survive bulan-bulan pun dah tinggi 7 petala langit. Sebab tu lah ramaaaaaaiiii sangat orang yang berhutang sana sini because let’s face it, kita memang tak mampu untuk belanja lebih sikit. Serius tak mampu.

Sebab tu lah ramaaaaaaaaaiiii sangat orang ada hutang kad kredit. Habis tu, kalau kad kredit tak ada, mak bapak engkau nak tolong engkau ke? Tapi bila dah ada kad kredit, engkau tambah pulak komitmen bayar hutang kad kredit setiap bulan. Masalah takkan selesai, engkau makin sangkak lagi ada lah!

Ini belum sembang Personal Loan lagi. Yang ni lagilah jahat nak mati interest melambung tinggi tinggi. Tapi apa je pilihan yang kita ada?

Semuanya dilakukan atas dasar TERPAKSA dan majoriti kita memang TAK ADA PILIHAN lain untuk survive.

Sebab tu aku tak faham bila tengok orang yang pakai kereta mahal mahal, dok makan kat hipster cafe tiap-tiap minggu, berjalan and travel sana sini, beli iPhone atau phone yang mahal mahal lepas tu WhatsApp tak reply, tiap-tiap bulan shopping beli itu ini, spend lavishly on things etc etc.

Bagi kita, benda tu semuanya normal sebab itulah lifestyle zaman sekarang. Dan sosial media juga main peranan dalam menggalakkan kita untuk ‘look good’ di mata khalayak ramai. Maklumlah, semua benda kena nampak best. Dalam sosial media, semua orang nampak macam they are doing good and have figured out life as we know it. But the truth is, it is farrr farrrr from that. Kereta orang nampak, lifestyle pun orang nampak, hutang orang mana nampak brooo.

Bak kata pepatah, “Biar papa asal bergaya.”
Piiiiigidaaahhhh!
Gila betul. Aku yang tulis status ni pun terkejut beruk bila tengok calculation ni. Tapi inilah realiti hidup di KL, atau lebih tepat, hidup pada zaman sekarang ni. Tak boleh nak buat apa, terpaksa hadap jugak.

Benda-benda macam ni politicians mangkuk ayun tu bukannya nampak pun. Gaji minima masih RM1,200? Memang bangang tahap dewa lah korang semua.

Bertabahlah wahai ibu dan bapa, kawan-kawan, atau sesiapa sahaja yang struggle setiap hari to make ends meet. Perjuangan kita takkan pernah selesai. Saya doakan agar urusan kita semua akan dipermudah. Fighting! ❤
– Farouq Johari
Anak baru satu, kepala dah bercelaru.


32 Petua Bahagia Suami Isteri Yang Biasa-Biasa Aje Tetapi Luar Luar Biasa Jika Amalkan.

Membina keluarga umpama membina sebuah rumah. Jika asasnya kuat, maka kukuhlah rumah tersebut. Apakah ciri ciri keluarga bahagia yang kita kena tahu. Walaupun nampak biasa aje amalannya tetapi jika di amalkan ia menjadi luar biasa kepada perhubungan suami isteri.

Sebagaimana 32 cara ini. Boleh diamalkan untuk memberi kebahagiaan till jannah.

1 SOLAT awal waktu, PASTI keluarga akan bahagia. Beza orang yang sekadar solat dengan orang yang solat di awal waktu, ibarat langit dan bumi. Jauh bezanya. Dan Allah akan hujani rezeki pada rumah orang-orang yang jaga solat di awal waktu.

2 Wujudkan ta’lim dalam rumah sekurang-kurangnya 30 minit setiap hari. Ta’lim adalah sesi berkumpul sekeluarga dan bercerita tentang Allah, kisah nabi, tafsir quran, atau hadis-hadis. Jadikan rumah kita sebahagian dari taman syurga.

3 Wujudkan tiga waktu ini dalam keluarga, sekurang-kurangnya sekali sehari: Solat berjemaah, Makan berjemaah, dan Bercerita/berbual. Dan dalam ketiga-tiga waktu ini, haramkan handphone dan TV.

4 Menguap atau melihat handphone ketika pasangan atau anak-anak sedang bercerita, adalah akhlak yang sangat buruk.

5 Sebut nama pasangan dan anak-anak dalam doa selepas solat, setiap hari.

6 Banyakkan menyebut “ya arhamar rahimin” (Yang Maha Pengasih dan Penyayang). Supaya setiap anggota keluarga kita juga sentiasa ada dua sifat itu – penyayang dan pengasih.

7 Hindari sikap MALAS. Buang perkataan MALAS dalam kamus hidup. Allah benci orang yang malas, Allah menyempitkan rezeki orang yang malas. Kurangkan tidur, kurangkan makan, kurangkan social media, kurangkan berhibur. Kerana itu punca malas.

8 Tanda Allah sayang keluarga kita ialah bila setiap ahli keluarga mampu berlembut dan bertoleransi sesama sendiri. Kalau kita masih berkasar, kerap bertelingkah, kuat merajuk, pentingkan diri sendiri, maksudnya keluarga kita masih jauh dari Allah.

9 Orang yang paling kaya dan bahagia adalah orang yang kenal Allah, percaya Allah, RASA Allah sentiasa melihat, dan yakin setiap musibah dan nikmat itu adalah kerana kasih sayang Allah.

10 Apa ciri-ciri rumah yang Allah suka? Rumah yang sentiasa bersedia menyambut Rasulullah SAW sebagai tetamu. Bayangkan Rasulullah nak datang rumah kita petang ni. Adakah kita akan malu atau mengelak? Adakah kita akan sorokkan mana2 majalah, DVD, frame gambar? Adakah kita akan hulurkan Quran yang berhabuk (dah lama tak baca) kepada Rasulullah? Atau adakah kita dalam keadaan yang sentiasa bersedia untuk menyambut Rasulullah, dan yakin baginda akan suka berkunjung ke rumah kita? Tepuk dada.

11 Nafkah wajib seorang suami kepada isterinya ada tiga: Tempat tinggal, Makanan dan Pakaian. Suami isteri yang tinggal di rumah mak atau mak mertua atas sebarang sebab, bermaksud suami belum menyempurnakan nafkah tempat tinggal. Tapi kalau tiada pilihan, suami tetap perlu beri bayaran sewa (atau sumbangan setimpal) kepada tuan rumah, bagi menyempurnakan nafkah tersebut. Ini kewajipan. Dan kalau tak ditunaikan, suami akan menanggung dosanya, dan boleh jadi asbab rezeki keluarga sempit dan rumahtangga tak bahagia.

12 Rasulullah SAW tak pernah merungut apabila makanan yang disediakan isterinya tak sedap, kekurangan pada sikap/layanan isterinya, kenakalan anak-anak, sikap ego orang tua, rajuk/cemburu isterinya, atau sebarang kesusahan dalam rumahtangga. Rasulullah tak pernah merungut. Kerana merungut adalah salah satu tanda hati telah hitam.

13 Macam mana nak bersihkan hati yang hitam? Rajin basuh toilet, bersihkan rumah. Kerja-kerja “kotor” sebegini akan membersihkan hati dan menundukkan jiwa. Sambil bersihkan tandas, repeat dalam hati –
“Rajiah, kau bukan siapa-siapa, kau takde apa-apa, kau tak pernah buat apa-apa. Semua kebaikan yang ada pada kau, adalah kuasa dan pertolongan Allah semata-mata.”

14 Setiap kali kita nampak keburukan atau kekurangan pada pasangan dan anak-anak, kene SABAR. Betulkan diri sendiri dulu. Kadang-kadang kekurangan itu bukan pada pasangan atau anak-anak, tapi pada diri sendiri yang gagal bersyukur, gagal mendidik dan gagal menjadi contoh yang baik. Orang yang betul-betul yakin dengan Allah, tak pernah pandang rendah pada orang lain, termasuk dirinya sendiri.

15 Setiap kali buat kebaikan, jangan harapkan pujian daripada pasangan, tapi harapkan Allah pandang dan Allah sayang. Sebab bila Allah sayang, automatik seluruh makhlukNya sayang pada kita.

16 Kekalkan mawaddah (romantik) dalam rumahtangga. Jalan pegang tangan, baring atas riba pasangan, peluk pasangan, pandang wajah pasangan dengan rasa cinta. Biarpun di hadapan anak-anak.

17 Ringankan mulut untuk ucapkan kata cinta, kata penghargaan, pujian dan dorongan kepada pasangan dan anak-anak setiap hari. Itu akan melembutkan hati dan mengeratkan hubungan.

18 Rasulullah SAW tak pernah pukul/rotan/kurung/ikat/meninggikan suara kepada pasangan dan anak-anak. Baginda bijak menggunakan kemahiran komunikasi dan tutur kata yang berhemah untuk selesaikan sebarang konflik dan stress. Kekerasan dan kekasaran fizikal hanya akan mengeraskan hati dan menjarakkan hubungan.

19 Cara hidup kita menentukan cara mati kita. Dan cara mati kita menentukan cara kita dibangkitkan semula nanti. So kalau nak kesudahan yang baik, betulkan cara hidup bermula sekarang!

20 Sentiasa buat kebaikan, walaupun kepada pasangan yang tak pandai menghargai, pasangan yang ego, pasangan yang jahil, pasangan yang tak membalas kebaikan tersebut. Kerana setiap kebaikan yang kita buat, pasti akan dibalas oleh Allah. Buat baik, sebab nak Allah sayang, bukan sebab nak pasangan sayang. Ingat, tiada satu pun kebaikan yang sia-sia!

21 Rumahtangga yang sejahtera adalah salah satu syurga dunia. Sesiapa yang tak berusaha untuk capai syurga dunia, tak akan mampu beroleh syurga di akhirat nanti. Maka penting untuk kita berusaha capai keluarga sejahtera, sebelum mati.

22 Suami yang rajin tolong basuh pinggan, bukan suami dayus. Suami yang rajin tolong sidai baju, bukan suami dayus. Suami yang tolong mandikan anak-anak, bukan suami dayus. Suami yang patuh cakap isterinya, bukan suami dayus. Tapi suami dayus, adalah suami yang tak mampu membimbing isterinya ke jalan Allah, tak mampu menjaga aurat isterinya, tak mampu membentengi isterinya dari azab api neraka.

23 Rumahtangga yang sentiasa ada solat dan zikir di dalamnya, pasti akan tenang dan bahagia.

24 Jarak sesuatu masalah dengan penyelesaiannya, ibarat jarak dahi dengan tempat sujud. Apa pun konflik dalam rumahtangga, kembali pada Allah.

25 Kualiti sesebuah keluarga terletak pada kualiti solat anggotanya.

26 Sentiasa bersedekah sesama anggota keluarga. Kerana sedekah itu lebih tajam daripada doa.

27 Keluarga adalah asas hidup. Kalau keluarga sejahtera, seluruh perjalanan hidup akan mudah.

28 Seorang suami perlu ada sifat “ghirrah”. (Bukan ghairah. Itu memang dah confirm ada ) Ghirrah bermaksud cemburu. Cemburu yang bertujuan untuk memelihara kehormatan isteri dan menghindar isteri daripada maksiat dan dosa. Contoh, kalau isteri nak keluar dengan kawan2, suami boleh izinkan. Dengan syarat, auratnya terpelihara, pergaulannya terjaga.

29 Doa bila rumahtangga dilanda badai atau musibah:
Surah At-Taubah, ayat 128-129.
Ini doa favourite Rasulullah SAW.

30 Doa supaya satu keluarga sentiasa jaga solat:
Surah Ibrahim, ayat 40.

31 Doa supaya Allah sentiasa pelihara ibu bapa kita, dan jadikan anak-anak kita taat:
Surah Al-Ahqaf, ayat 15.

32 Doa memohon zuriat, dan agar Allah sentiasa beri kesabaran ketika belum ada zuriat:
Surah Maryam, ayat 1-10.


“Menanti Hari. Kanser Dah Merebak Semua…”- Ustaz Ebit Lew Mohon Doakan Ayahnya, Ramai Turut Bersedih!

Pendakwah bebas, Ustaz Ebit Lew berkongsi tentang keadaan terbaharu bapanya menerusi hantaran di akaun facebooknya, memaklumkan status kesihatan bapanya yang kian merosot.

Rayunya, “Pohon doakan buat ayah saya ya. Dr kata kanser perut last stage. Menanti hari. Kanser dah merebak semua. Semoga Allah mudahkan buat ayah saya. Dapat izin tengok sekali je dan sekejap tapi full ppe dan test covid negatif. Terima kasih kkm. Lama lagi kuarantin.”

Ini memandangkan Ustaz Ebit Lew kini masih lagi menjalani kuarantin wajib setelah pulang ke tanah air selepas menjalani misi Bantuan Kemanusiaan Gaza Palestin.

“Maafkan ebit ye bapak. Ebit tak dapat jaga disaat begini. Terima kasih adik beradik semua yang menjaga. Terima kasih semua yang mendoakan.

“Hari tu masa sedar ayah saya cakap. Teruskan kerja sempurnakan misi membantu. Ya Allah angkatkanlah sakit dari ayah saya. Berilah yang terbaik buatnya. Ebit sayang mak. Ebit sayang bapak sampai bila-bila.

“Mak dah pergi dulu. Rindu mak. Rindu bapak. Terima kasih bapak atas segalanya. Ya Allah jika ada pahala atas sedikit kebaikan yang kulakukan. Alu hadiahkan semuanya buat bapak. Hilangkanlah sakitnya. Janganlah bapak rasa sakit tu. Terima kasih ya Allah.”

Melihat di ruangan komen, warganet turut berasa simpati. Ramai mendoakan agar dipermudahkan urusan dan sentiasa berada di dalam lindungan Allah. Antara yang terawal  menitipkan doa di ruangan komen adalah dari Fahmie Majid “Semoga dipermudahkan urusan ustaz”, “Semoga Allah permudahkan segala urusan di beri kesembuhan dan kuat and tabah” ucapan daripada Azhar Ariffin. Begitu juga komen daripada Rozel Rose mendoakan ” Semoga ayahanda ustz ebit diberikan kesembuhan yg sempurna dan dipermudahkan urusan aamiinnn” dan ramai lagi tidak putus-putus menitipkan doa buat ustaz Ebit Lew sekeluarga.

Meninjau di Instagram, Ustaz Ebit Lew turut berkongsi video saat bertemu dengan ayahnya yang terlantar sakit. Cukup sayu hingga ada yang menitiskan air mata rasa bersimpati. Bersamalah kita doakan semoga dipermudahkan segala urusan buat ustaz kesayangan ramai ini. Amin.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Risiko Keracunan Bila Basuh Makanan Dengan Sabun. Doktor Ini Jelaskan Sebabnya.

Oleh kerana kerisauan yang melampau memgenai virus bahaya ini, covid-19, ada segelintir wanita membasuh makanan, sayuran dan buah-buahan menggunakan bahan pencuci. Dengan alasan untuk menyingkir virus ini.

Bagaimana pun cara ini membahayakan kesihatan. Menerusi perkongsian seorang doktor ini menjelaskan mengeni hal ini.

“Mie! Hello Mie! Aku sakit perut ni. Cirit. Aduh.”

Biasalah rakan-rakan ni manja-manja sayang saja dengan aku. Mereka ni kalau sakit mesti nak mengadu dan telefon aku untuk beritahu.

“Nape weh? Kesian. Kau makan apa sampai sakit perut, cirit-cirit ni?” Balasku.

“Tak makan apa-apapun. Makan hailan ikan masin wife aku masak. Semalam sup sayur dengan ikan bawal goreng. Sedap wei ada perisa lemon-lemon.”

Yelah, bini masak tentu sedap. Bini masak dengan kasih sayang. Efek dia lain. Melekat beb. Takde lah sampai para suami nak makan luar dah.

Tapi masa kawan aku ni cakap ada perisa ‘lemon-lemon’ aku terus rasa sesuatu yang tak kena. Semua masakan perisa lemon? Hmmm. Agak ganjil.

“Semua kau makan rasa lemon ke? Berapa hari dah?”

“Dah dua minggu dah.”

“Cuba kau check kat dapur kau tu. Pakai sabun basuh pinggan jenis apa?” Aku tanya untuk kepastian. Mana lah tahu kan.

“Pencuci Ax*on lemon, bro,” jawab kawan ringkas.

“Cuba kau tanya wife kau. Dia basuh makanan pakai apa?”

Kami putuskan talian. Aku menunggu kawan aku telefon balik selepas dapat informasi dari bini dia.

“Sah bro. Sah. Wife aku basuh makanan pakai sabun ax*on lemon.”

Terkedu juga aku mendengar apa yang dikatakan kawan aku. Haha.

“Sah… sah kau dah keracunan.” Maaf ketika itu aku gelak saja. Kesian kawan aku tu.

BEGINI CARA YANG BETUL

COVID-19 dijangkiti melalui droplet (batuk dan bersin) dari manusia yang dijangkiti ke manusia lain. Pada masa ini tiada bukti penularan melalui makan atau barang dapur/bungkusan.

Jika rasa was was atau khuatir sangat, kita hanya bersihkan bahan dapur seperti bawang, sayur-sayuran, ikan, ayam dan buah-buahan dengan air mengalir. Hilangkan kekotoran.

Jika sayuran berdaun, kita boleh rendamkan dalam bekas atau besin dalam beberapa minit dan kemudiannya tuang/buang air. Lakukan 2 kali. Lebih pun atas kau orang.

Jika bahan dapur seperti buah, potato atau sayur jenis keras, boleh lah gosok-gosok sikit. Kemudian lalukan atau bilas bawah air mengalir.

Kalau rasa ‘paranoid’ sangat, boleh juga rendamkan dalam air panas dalam beberapa minit.

Untuk masakan, boleh masak menggunakan suhu melebihi 65 darjah celsius. Ni seperti kebiasaan.

Kalau mengendalikan bungkusan makan, hanya basuh tangan. Bungkusan itu tak jangkit. Tangan kita yang boleh tular virus jika pegang mulut, hidung dan mata.

Semua langkah dan kaedah di
atas perlu dilakukan selepas basuh tangan dengan sabun selama 20 saat. Basuh tangan juga selepas mengendalikan makan atau bungkusan makanan.

Yang paling penting, jangan sesekali basuh atau cuci makanan dengan sabun. Nanti masakan berperisa sabun. Berisiko keracunan pula. Kesian laki dan anak-anak kau orang.

Masa aku menaip status ni memang aku tergelak. Maaf, tak boleh tahan. Hihi.


“Kami Lelah Bila Perlu Pilih Pesakit Untuk Berikan Vantilator Terakhir Setiap Hari.” Luahan Dr Ini Buat Warganet Sebak, Impak Kes Covid-19 Semakin Meningkat.

Hati mana yang tidak sebak apabila setiap hari berdepan dengan cabaran merawat pesakit Covid-19 yang unit rawatan rapi (ICU) yang kebanyakkannya bergantung kepada mesin bantuan pernafasan, ventilator.

Begitulah yan situasi yang dihadapi oleh kebanyakkan pegawai perubatan yang bertugas di unit ICU.

Biarpun penat seharian tanpa henti menguruskan rawatan, namun tugasa menentukan siapa pesakit yang layak menerima mesi bantuan pernafasan adalah suatu yang sukar.

Tahu tak apa yang membuatkan kami lelah?
Bukan kerana perlu pakai PPE dan mandi 5-6 kali sehari. Bukan juga kerana menjaga beratus pesakit kritikal kategori 4 & 5 setiap hari.
Bukan.

Tetapi kerana perlu buat keputusan, pesakit mana satu kami kena pilih untuk berikan ventilator terakhir kami setiap hari.
Adakala setelah kami susah payah saring dan pilih seorang dari 20 pesakit untuk ventilator terakhir kami, tiba-tiba datang pula seorang pesakit yang lebih muda, lebih kritikal dan lebih layak untuk ventilator tadi.
Namun apakan daya. Tiada ventilator untuk dia buat hari itu. Terlewat beberapa minit. Dah jadi rezeki orang lain.

KESAN TIADA BANTUAN VENTILATOR
Tahukan apa akan jadi pada mereka yang tak dapat bantuan ICU atau ventilator pada saat kritikal itu? Umpama dijatuhkan hukuman mati penuh siksa.
Setiap mereka yang tak dapat ventilator asyik bertanya bila giliran mereka nak dibawa masuk ke ICU; dah tak mampu bernafas, penat sangat.
Mereka yang kekurangan oksigen dah tak tentu arah cuba bernafas dalam pelbagai posisi. Baring tak kena, duduk pun tak kena. Ada yang merangkak atas katil, ada yang menyangkung bawah paip oksigen. Masing-masing cuba memaksa sebanyak mungkin oksigen dari topeng masuk ke paru-paru yang dah membengkak dan keras. Cuba dan cuba sehinggalah jantung tak mampu menanggung.

JADI IGAUAN PEGAWAI PERUBATAN
Bayangkan mereka itu adik beradik kita, ibu bapa kita, tuan puan.
Kami bila habis on call dan pulang ke rumah akan asyik teringat dan rasa bersalah.
Betulkah pilihan yang aku buat semalam? Patutkah aku beri ventilator pada pakcik tu? Atau pada adik tadi? Lambat sangat kah aku bawa pesakit tadi masuk ICU? Patutkah aku switch-off lebih cepat ventilator makcik yang tiada harapan hidup, untuk memberikan katil ICU itu buat pakcik yang dah lama menunggu?
Kami cuba lupakan. Jika tidak nanti akan terbawa-bawa dan menganggu kerja. Lusa nak on call semula. Itulah yang membuatkan kami kecewa dan lelah.
Bukan kerana penat selamatkan nyawa. Tapi kerana kami tak mampu nak selamatkan semua.

Moga kisah ini menjadi iktibar untuk masyarakat kekal di rumah. Keluar bila perlu sahaja.


Neelofa Teman Suami Terima Ijazah, Luah Syukur Raikan Kejayaan!

Isteri mana yang tidak bangga bila melihat suami tercinta menyarungkan jubah konvo di majlis konvokesyen. Ia simbolik seseorang itu telah berjaya menamatkan pelajaran di universiti dan sekali gus bergelar graduan.

Mungkin itulah juga yang dirasai dan ingin dikongsikan oleh selebriti yang juga usahawan terkenal Neelofa apabila suaminya Haris Ismail menerima Ijazah Sarjana Muda Pendidikan (Pengajian Bahasa Inggeris Sebagai Bahasa Kedua) pada majlis konvokesyen yang berlangsung di International Islamic University Malaysia baru-baru ini.

Menerusi siaran langsung di Youtube @OfficialIIUM, jelas  dapat dilihat Haris kelihatan tersenyum gembira sejurus nama disebut oleh pengacara majlis.

Teman suami

Manakala menerusi hantaran yang dimuat naik Neelofa dalam Instastory, pengacara program Next To Neelofa itu berkongsi saat manis ketika menemani dan meraikan kejayaan suami tercinta.

Menerusi rakaman video tersebut, jelas kedengaran suara sorokan ketika Haris berada di atas pentas.

Dalam pada itu, di kapsyen Instagram Stories, pemilik nama Noor Neelofa Mohd Noor ini turut meluahkan rasa syukur atas kejayaan yang diperolehi Haris selepas penat bertungkus lumus.

Terdahulu, Neelofa mendirikan rumah tangga dengan PU Riz pada 27 Mac 2021. Hasil perkahwinan itu, mereka dikurniakan Muhammad Bilal pada 29 Januari lalu.


Mudah Di Mata Orang Belum Tentu Mudah Di Bahu Kita!

Sabar itu mudah diucap namun tidak mudah ditanggung. Syukur itu juga mudah diucap namun tidak mudah juga untuk ditunjukkan.

Selagi hidup di dunia ini kita pasti akan terus diuji bahkan ada juga yang mengatakan bila diuji menjadikan seseorang lebih matang.

Namun ujian mahu pun musibah yang datang bukan senang untuk ditempuh.

Berkongsi tip berkenaan itu, ustazah Asma’ Harun senaraikan 3 tips bagi mendepani musibah sebagai peringatan untuk diri kita semua.

Ini perkongsiannya.

3 TIPS DALAM MENDEPANI MUSIBAH

“Ustazah, memang mudah nak pesan supaya sabar, tapi orang tak tahu apa yang saya rasa dan lalui…”

Kerap kali saya dengar luahan orang sekeliling yang hadapi musibah dalam hidup.

Benar Tuan Puan, mudah di mata orang belum tentu mudah di bahu kita 😢.

Namun, suka atau tidak, murka atau redha, proses kehidupan akan tetap berjalan sehingga akhir waktu.

Allah SWT hiasi roda kehidupan ini dengan jatuh bangun, susah senang, musibah dan nikmat. Semuanya supaya kita kembali mencintai Dia yang Maha Cemburu apabila kita mula leka dengan nikmat dunia sementara, agar kita mendapat nikmat Syurga yang kekal. SubhanAllah.

Oleh itu, di sini saya ingin kongsikan 3 tips mendepani musibah, sebagai peringatan untuk diri dan sahabat semua.

Semoga selepas ini kita lebih kuat dalam menghadapi apa jua cabaran dengan keimanan yang teguh kepada Allah SWT.

1. Ucapkan اِنَّا لِلّٰهِ وَاِنَّآ اِلَيْهِ رٰجِعُوْنَ

Firman Allah SWT:

اَلَّذِيْنَ اِذَآ اَصَابَتْهُمْ مُّصِيْبَةٌ ۗ قَالُوْٓا اِنَّا لِلّٰهِ وَاِنَّآ اِلَيْهِ رٰجِعُوْنَ

Maksudnya: “Iaitu orang-orang yang apabila ditimpa musibah, mereka berkata “Inna lillahi wa inna ilaihi raji‘un” (sesungguhnya kami milik Allah dan kepadaNya lah kami kembali).
(Surah al-Baqarah 2: 156)

Apabila sesuatu musibah itu terasa amat berat untuk ditanggung, kadang kita hilang pertimbangan sehingga ada yang menyalahkan takdir serta mempersoalkan qada’ dan qadar. Maka ucapkanlah kalimah Tarji’ ini supaya kita sedar bahawa segalanya datang daripada Allah dan akan kembali juga kepada Allah.

2. Bersangka Baik dengan Allah SWT.

Sahabat, lihatlah musibah dengan pandangan hikmah, agar kita nampak keindahan ujian dalam menyedarkan kita akan hakikat abdi (hamba) kepada Ilahi. InsyaAllah hati akan lebih lapang dan tenang. ❤🌹

Daripada Abu Hurairah r.a., Rasulullah SAW bersabda bahawa Allah SWT berfirman di dalam sebuah hadis Qudsi:

أَنَا عِنْدَ ظَنِّ عَبْدِي بِي إِنْ ظَنَّ بِي خَيْرًا فَلَهُ وَإِنْ ظَنَّ شَرًّا فَلَهُ

Maksudnya: “Sesungguhnya Aku menurut sangkaan hamba-Ku terhadap-Ku. Jika dia bersangka baik maka dia akan mendapat kebaikan dan jika dia bersangka buruk maka dia akan mendapat keburukan.”
(HR Ahmad, hadis sahih)

3. Muhasabah dan Perbaiki Diri.

Boleh jadi sesuatu musibah itu hadir disebabkan dosa maksiat yang kita pernah lakukan sama ada secara terbuka atau tersembunyi. Oleh itu, muhasabah ini sangat baik dalam membantu kita perbaiki diri menjadi lebih baik di masa akan datang, InsyaAllah.

يٰٓاَيُّهَا الَّذِيْنَ اٰمَنُوا اتَّقُوا اللّٰهَ وَلْتَنْظُرْ نَفْسٌ مَّا قَدَّمَتْ لِغَدٍۚ وَاتَّقُوا اللّٰهَ ۗاِنَّ اللّٰهَ خَبِيْرٌ ۢبِمَا تَعْمَلُوْنَ

Maksudnya: “Wahai orang-orang yang beriman! Bertakwalah kepada Allah dan hendaklah setiap orang perhatikan apa yang telah dibuatnya untuk hari esok (akhirat), dan bertakwalah kepada Allah. Sungguh, Allah Maha Teliti terhadap apa yang kamu kerjakan.”
(Surah al-Hasyr 59: 18)

Semoga terus kuat dalam menghadapi musibah yang mendatang, kerana sebagai Muslim kita wajib yakin ia bukan untuk memberi lelah, tetapi sebagai asbab hidayah. ✊

Jom saksikan video menarik Cabaran Pegang Ular, Berani Ke? dari adik-adik BK kita ni.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Wanita Mengaku ‘Isteri’ Tampil Mohon Maaf, Dr Say – “Bila Saya Amati Baru Tahu Betapa Bahaya Boleh Terjadi”

Sebelum ini pengacara dan doktor selebriti, Dr Say Shazril ada memuat naik bahawa dia menerima bungkusan misteri daripada seorang wanita. Pada bungkusan tersebut terdapat satu kad daripada pemberi yang mengatakan merindui dirinya dan mengaku sebagai isteri Dr Say beserta gambar.

Dalam entri terbaharu, Dr Say telah memuat naik satu kad ucapan sama seperti sebelum ini dengan penulisan yang lain telah dihantar oleh individu yang sama tetapi diajukan kepada isterinya, Dr Azura pula. Malah, tertera dalam perkongsiannya itu tangkap layar dari wanita tersebut yang telah meninggalkan komen dalam perkongsian sebelum ini.

Wanita yang mendakwa namanya Ayu itu mengakui bahawa dia sebenarnya salah seorang mangsa penipuan yang terpedaya dengan pujuk rayu individu tidak bertanggungjawab yang mengaku sebagai Dr Say.

Dalam pada itu, Dr Say di ruangan kapsyennya berkata, setelah mengamati semula hantarannya, dia sedar bahawa tindakan Ayu itu sememangnya merbahaya dan bukannya bahan jenaka.

“Maafkan sy on the recent incident peeps. Bila sy baca komen2 kalian & bila sy fikir2 balik ada banyak betulnya apa yg kalian nasihatkan. Yang this is a serious matter. Sy cukup bertuah bini sy dapat bungkusan untuk dirinya juga (cuma tanpa bunga, balloon & gambar Ayu).

“Bayangkan bungkusan tu hanya kepada diri sy seorang, mau naya sy dikerjakan soalan bertubi2 tanpa henti “explain yourself, who is this lady” bini. Dan sy bertuah juga bini sy seorang yg calm & composed yakni dia tak berhasrat ingin menyerang Ayu tersebut.

“Satu lagi yg penting sy rasa is trust in the relationship. Kalau kita sesama pasangan takde apa jua rahsia nak dirahsiakan, cerita semua perkara yg perlu diceritakan then InsyaAllah tiada apa yg dapat mengganggu rumah tangga itu tapi again macam kalian cakap (walaupun Ayu tak buat), orang boleh letak / baca apa jua kepada barang yg dikirim & walaupun sy kurang percaya dengan benda2 sebegini, possibility itu masih ada jadi penting juga tuk kita sentiasa berwaspada.

“Sy buat post ni bukan nak aibkan Ayu, in fact sy dah sorok muka Ayu tapi Ayu sendiri yg berani ke hadapan untuk mengaku dirinya Ayu. Tujuan sy buat post ni adalah ye pada awalnya sebagai fun fun cuma bila sy cuba amati keadaan ni elok2 baru sy tahu betapa bahaya it could have been.

“Admire orang lain is fine tapi to approach them in such manner/ saying such things is a NO NO. Boleh menimbulkan fitnah, boleh merosakkan rumah tangga, boleh menimbulkan syak wasangka jadi kepada Ayu, i forgive you but lepas ni simpan dalam hati ye? Thank u again peeps atas nasihat & concern kalian. Ferero wife sy habiskan dah semua, sy tak makan satu pun, ehhh.” tulis Dr Say.

Meninjau di ruangan komen, ada juga dalam kalangan pengikut Dr Say mengakui sukakan dirinya juga tetapi tidaklah sampai tahap mengaku menjadi isterinya. Malah, ada juga yang menasihati Dr Say untuk buat laporan sebelum sesuatu yang tidak diingini berlaku.

Sumber: Instagram Say_shazril


“Alhamdulillah Rezeki Allah, I Love U Sayangku.” Usop Kongsi Berita Kehamilan Isteri. Tahniah!

Penyanyi, Usop bakal bergelar ayah tidak lama lagi. Berita kehamilan tersebut dikongsikan isterinya, Nur Fatihah Md Hashim.

Pemilik nama sebenar Muhammad Saiful Naim Muhammad Noor berkongsi momen istimewa tersebut menerusi laman Instagramnya.

Dalam kapsyennya, penyanyi kelahiran utara ini turut menzahirkan rasa syukur atas rezeki yang dikurniakan oleh Yang Maha Esa.

“Alhamdulilah rezeki allah…I love u sayangku #usopjunior,” tulisnya ringkas.

Perkongsian tersebut meraih perhatian ramai. Rata-rata rakan selebriti dan peminat menitipkan ucapan tahniah kepada penyanyi lagu Selamanya itu.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Jangan Buat Main Hal Nyawa Ni. Anak Selamat Guna Carseat Pun Jadi Sindiran.

Penggunaan carseat atau kerusi keselamatan anak akan dikuatkuasa pada tahun depan supaya memastikan anak-anak selamat semasa dalam kenderaan. Biarpun di luar negara, penggunaan carseat sudah biasa dalam rutin harian mereka, sebaliknya tidak bagi masyarakat Malaysia. Namun, hati kita pastinya sebak apabila kita dilaporkan berita kemalangan yang merangut nyawa kanak-kanak akibat tidak memakai carseat sehingga menyebabkan anak itu tercampak di luar tingkap kereta. Berita ini pasti meruntun jiwa kita.

Untuk memastikan ia tidak berlaku kepada keluarga kita, perlu ada kesedaran betapa pentingnya penggunaan carseat ini. Begitu lah yang dilakukan oleh puan Afiqa Fiqa yang melahirkan rasa syukur setelah anaknya selamat tanpa mengalami sebarang kecederaan setelah penggunaan carseat,

Namun, niatnya murninya berkongsi kisahnya disalah erti sehingga ada yang menegurnya secara sinis. Apa yang pasti, kita istiqamah mengenai hal ini. Moga kisah puan ini dijadikan teladan betapa pentingnya pengguanaan carseat untuk anak-anak.

Assalamualaikum, sy baru sahaja lepas accident, kereta berpusing, tayar tercabut, depan kereta remuk.
.
Saya koyak bibir dan kaki. Suami dada sakit, bengkak sbb kena airbag.
Dan ALHAMDULILLAH ALLAH SELAMATKAN ANAK SY YG SEWAKTU TU DUDUK DALAM CARSEAT.
.
Sewaktu kereta berpusing saya sempat berpusing lihat anak dalam carseat mmg dia duduk dgn baik, tak bergerak, cuma dia mcm terpusing2 kepala mcm hairan.

ANAK SELAMAT TANPA CEDERA

.
Anak sy langsung tak mengalami apa2 kecederaan. Lepas keluar boleh lagi ketawa2 main2 yee, bertuah punya anak Alhamdulillah ya Allah yg penting ank selamat.
.
Ibu ibu, bapa bapa usahakanlah carseat utk anak. sy tak dapat bygkan kalau sy pangku ank kat depan, Nauzubillahminzalik.

EDIT **************

ANAK SELAMAT TETAPI ADA KOMEN SINIS

sy share utk kesedaran sahaja apa yg sy alami, yg rasa bermanfaat, syukur Alhamdulillah. Yang rasa tak bermanfaat sila abaikan. TIADA SEBARANG PAKSAAN. Apa pun kita berikhtiar sahaja sehabis baik, yg berkuasa bagi selamat itu tetap Allah. Yg ckp sy kaki dvd sbb dpt tengok ank dlm carseat waktu kereta berpusing, SY DUDUK SEBELAH DIA DKT SEAT BELAKANG, SBB TU SY DPT TGK KEADAAN DIA WAKTU TU. yg dah pakai/tau info carseat mmg takkan keluarkan statement tak berakal mcm ni sbb tahu carseat tak boleh diletakkan pd kerusi penumpang hadapan kerana bahaya letupan airbag pd carseat dlm waktu kemalangan. at least kalau tak tahu, tanya dulu. jgn tuduh sahaja. malu bertanya sesat jln. tp ni dah tahap menyimpang dah ni (merujuk dua gambar terakhir).
.
DAN sy tidak dibayar oleh mana2 pihak utk promote carseat atau terlibat dengan sebarang bentuk perkhidmatan termasuk insurans, takaful atau sebagainya. Jika ada yg berkata sy menerima sebarang bayaran, sy tak teragak2 utk mengambil tindakan undang-undang. Terima kasih.

*Terima kasih utk semua netizen yg sudi mendoakan keselamatan dan kesejahteraan kami sekeluarga. Semoga Allah lindung anda semua yg mendoakan kami dari segala kemudharatan dunia dan akhirat. Amiinn.

Moga perkongsian ini menjadi iktibar bersama. Bukan jadi bahan sinis.Jangan buat main hal nyawa ni ye. Kepada keluarga ini, tahniah alert dengan kepentingan penggunaan carseat untuk keselamatan anak-anak.